**Detalierea și plafoanele maxime ale categoriilor și sub-categoriilor de cheltuieli eligibile\***

# *\*Prezenta sectiune din ghid respecta prevederile din proiectul de OUG privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027, in forma lansata pentru consultare publica. Se va avea in vedere revizuirea categoriilor și sub-categoriilor de cheltuieli eligibile, in functie de prevederile ordonantei, dupa aprobarea si publicarea acesteia.*

Observaţie: Cheltuielile eligibile sunt corespunzătoare unor activităţi eligibile din cadrul PI 4 - O regiune cu o mobilitate urbană mai durabilă, asa cum prevazute si ghidul specific (se va avea in vedere si corespondenta dintre subcategorie si capitol/subcapitol din Devizul General cf HG907/2016, acolo unde este cazul).

Categoriile și sub-categoriile de cheltuieli eligibile aplicabile în cadrul acestui apel de proiecte depus în MySMIS sunt:

* **Categoria – Lucrari**
* ***Sub-categoria - Cheltuieli pentru amenajarea terenului(1.2)***

Ȋn această sub-categorie sunt incluse cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, cheltuieli pentru colectare, sortare şi transport la depozitele autorizate al deşeurilor rezultate, sistematizări pe verticală, accesuri/alei/drenuri/rigole/canale de scurgere, ziduri de sprijin, drenaje, epuizmente (exclusiv cele aferente realizării lucrărilor pentru investiţia de bază), lucrări pentru pregătirea amplasamentului.

* ***Sub-categoria - Cheltuieli cu amenajări pentru protecția mediului şi aducerea la starea iniţială(1.3)***

Ȋn această sub-categorie sunt incluse cheltuieli efectuate pentru lucrări şi acţiuni de protecţia mediului şi aducerea la starea iniţială, inclusiv pentru refacerea cadrului natural după terminarea lucrărilor, precum plantare de copaci, reamenajarea spaţiilor verzi, lucrări/acţiuni pentru protecţia mediului.

În această sub-categorie pot fi incluse si cheltuielile aferente activităţii de amenajare de aliniamente de arbori și arbuști (inclusiv realizarea de înierbări) în corpul drumurilor în zonele pietonale şi semi-pietonale, în lungul pistelor pentru biciclete, traseelor pietonale, parcărilor de tip „park and ride” etc.

* ***Sub-categoria - Cheltuieli pentru relocarea/protecţia utilităţilor (devieri reţele de utilităţi din amplasament) (1.4)***

Ȋn această sub-categorie sunt incluse cheltuielile cu lucrările efectuate pe amplasamentul obiectivului care face obiectul proiectului, pentru asigurarea devierii/protectiei utilităţilor publice, cu scopul derularii lucrarilor aferente investitii, in conditii optime.

* ***Sub-categoria - Cheltuieli pentru asigurarea utilităţilor necesare obiectivului (2)***

Ȋn această sub-categorie sunt incluse cheltuieli aferente asigurării cu utilităţile necesare funcţionării obiectivului de investiţie precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, drum de acces care se execută pe amplasamentul obiectivului de investiţie delimitat din punct de vedere juridic, ca aparţinând obiectivului de investiţie, precum şi cheltuielile aferente racordării la reţelele de utilităţi.

* ***Sub-categoria - Cheltuieli pentru construcții și instalații (4.1)***

Cuprinde cheltuielile aferente execuţiei tuturor obiectelor cuprinse în obiectivul de investiţie, conform cu descrierea activităţilor eligibile din ghidul specific şi a celorlalte condiţii de eligibilitate din ghidul specific.

Cheltuielile din cadrul acestei sub categorii, sunt detaliate de proiectant in cadrul subcapitolului 4.1 - Construcţii şi instalaţiile aferente acestora cf HG 907/2016, pe domenii/subdomenii de construcţii şi specialităţi de instalaţii, în funcţie de tipul şi specificul obiectului. Cheltuielile aferente fiecărui obiect de construcţie se regăsesc în devizul pe obiect.

* ***Sub-categoria – Cheltuieli montaj utilaje, echipamente tehnologice şi funcţionale (4.2)***

*Cuprinde cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora. Cheltuielile se desfăşoară pe obiecte de construcţie.*

* ***Sub-categoria – Cheltuieli cu Utilaje, echipamente tehnologice şi funcţionale care necesită montaj (4.3)***

Cuprinde cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale. Cheltuielile se desfăşoară pe obiecte de construcţie.

* ***Sub-categoria - Cheltuieli cu organizarea de santier (5.1)***

Cuprinde cheltuieli necesare în vederea creării condiţiilor de desfăşurare a activităţii de construcţii-montaj, din punct de vedere tehnologic şi organizatoric. Se prevad:

* *cheltuieli aferente lucrărilor de construcții și instalații aferente organizării de șantier*: cheltuielile aferente construirii provizorii sau amenajării la construcţii existente pentru vestiare pentru muncitori, grupuri sanitare, rampe de spălare auto, depozite pentru materiale, reţele electrice de iluminat şi forţă, căi de acces, branşamente/racorduri la utilităţi, împrejmuiri, panouri de prezentare, pichete de incendiu. Sunt eligibile, de asemenea, cheltuielile de desfiinţare a organizării de şantier, inclusiv cheltuielile necesare readucerii terenurilor ocupate la starea lor iniţială, la terminarea execuţiei lucrărilor de investiţii.
* *cheltuieli conexe organizării de șantier*: obţinerea autorizaţiei de construire/desfiinţare aferente lucrărilor de organizare de şantier, taxe de amplasament, închirieri semne de circulaţie, contractele de asistenţă cu poliţia rutieră, contract temporar cu furnizorul de energie electrică, cu furnizorul de apă, cu unităţi de salubrizare, taxe depozit ecologic; costul energiei electrice şi al apei consumate în incinta organizării de şantier pe durata de execuţie a lucrărilor; taxe locale; paza şantierului; închirieri de vestiare/barăci/containere/grupuri sanitare, chirii pentru ocuparea temporară a domeniului public.
* ***Sub-categoria - Cheltuieli diverse și neprevăzute (5.3)***

Cheltuieli diverse și neprevăzute sunt considerate eligibile dacă sunt detaliate corespunzător prin documente justificative şi in procent de 10% din valoarea eligibilă cumulativă a cheltuielilor cuprinse la sub-categoriile - Cheltuieli pentru amenajarea terenului, Cheltuieli cu amenajări pentru protecția mediului şi aducerea la starea iniţială, Cheltuieli pentru relocarea/protecţia utilităţilor, Cheltuieli pentru asigurarea utilităţilor necesare obiectivului și Sub-categoria - Cheltuieli pentru construcții și instalații (4.1), Sub-categoria – Cheltuieli montaj utilaje, echipamente tehnologice şi funcţionale (4.2), Sub-categoria – Cheltuieli cu Utilaje, echipamente tehnologice şi funcţionale care necesită montaj (4.3) din Bugetul proiectului.

Cheltuielile diverse şi neprevăzute vor fi folosite în conformitate cu legislaţia în domeniul achiziţiilor publice ce face referire la modificările contractuale apărute în timpul execuţiei.

* **Categoria Echipamente/Dotari/Active Corporale**
* ***Sub-categoria - Cheltuieli*** ***pentru obţinerea terenului (1.1)***

Ȋn această sub-categorie sunt incluse cheltuielile efectuate pentru cumpărarea de terenuri în conformitate cu prevederile din Hotararea de Guvern nr. 873/2022.

Valoarea terenurilor achiziţionate, se va stabili pe baza evaluării efectuate de un expert ANEVAR (conform legislaţiei în vigoare: *Hotărârea nr. 353/2012 pentru aprobarea Regulamentului de organizare şi funcţionare a Uniunii Naţionale a Evaluatorilor Autorizaţi din România* şi *Ordonanţa nr. 24/2011 privind unele măsuri în domeniul evaluării bunurilor*).

* **Sub-categoria - Cheltuieli cu achiziţia imobilelor deja construite**

Ȋn această sub-categorie sunt incluse cheltuielile efectuate pentru achiziţia imobilelor deja construite, în conformitate cu prevederile din Hotararea de Guvern nr. 873/2022.

Valoarea imobilelor achiziţionate, se va stabili pe baza evaluării efectuate de un expert ANEVAR (conform legislaţiei în vigoare: *Hotărârea nr. 353/2012 pentru aprobarea Regulamentului de organizare şi funcţionare a Uniunii Naţionale a Evaluatorilor Autorizaţi din România* şi *Ordonanţa nr. 24/2011 privind unele măsuri în domeniul evaluării bunurilor*).

Cheltuielile sub-categoriei  *Cheltuieli pentru achiziţia terenului cu sau fără construcţii*, cumulate cu cele ale sub-categoriei - *Cheltuieli cu achiziţia imobilelor deja construite*, sunt eligibile în limita a 10% din valoarea totală eligibilă a proiectului.

* ***Sub-categoria - Cheltuieli cu achiziţia de mijloace de transport indispensabile pentru atingerea obiectivului operaţiunii***

Ȋn această sub-categorie sunt incluse cheltuieli pentru achiziționarea următoarelor categorii de mijloace de transport în comun, destinate exclusiv atingerii obiectivului operațiunii și sunt indispensabile acestuia, iar caracteristicile lor tehnice sunt adecvate în raport cu activitățile operațiunii: material rulant electric (tramvaie), troleibuze și autobuze electrice.

* ***Sub-categoria - Cheltuieli cu serviciile de modernizare a tramvaielor, troleibuze și autobuze electrice***

Ȋn această sub-categorie sunt incluse cheltuieli pentru achiziționarea serviciilor de modernizare a materialului rulant electric (tramvaielor), troleibuze și autobuze electrice, ***inclusiv asigurarea accesibilitatii in mijloacele de transport in comun pentru persoanele cu dizabilitati***.

* ***Sub-categoria - Cheltuieli pentru achizitia de Utilaje, echipamente tehnologice şi funcţionale care nu necesită montaj şi echipamente de transport(4.4)***

Ȋn această sub-categorie sunt incluse cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport (altele decat cele mentionate in subcategoria Cheltuieli cu achiziţia de mijloace de transport indispensabile pentru atingerea obiectivului operaţiunii, daca este cazul), inclusiv tehnologic. Cheltuielile se desfăşoară pe obiecte de construcţie.

* ***Sub-categoria - Cheltuieli pentru achizitia de dotari (4.5)***

Ȋn această sub-categorie sunt incluse cheltuielile pentru procurarea de bunuri care intră în categoria mijloacelor fixe sau obiectelor de inventar, precum: mobilier, dotări cu mijloace tehnice de apărare împotriva incendiilor, dotări de uz gospodăresc, dotări privind protecţia muncii. Cheltuielile se desfăşoară pe obiecte de construcţie.

* **Categoria - cheltuieli cu active necorporale**
* ***Categoria - cheltuieli cu active necorporale***

Aceste cheltuieli sunt incluse în devizul general al proiectului la linia **4.6. Active necorporale.**

Sunt incluse cheltuieli aferente activelor necorporale necesare proiectului aferente activitatilor eligibile menţionate în secţiunea 4.2.1 din ghidul specific.

* **Categoria - Cheltuieli servicii**
* ***Sub-categoria – Cheltuieli pentru consultanță și expertiză pentru elaborare P.M.U.D.***

Sunt incluse cheltuielile de consultanță și expertiză pentru elaborarea şi actualizare pentru *Plan de Mobilitate Urbana.*

Cheltuielile aferente elaborării PMUD vor fi incluse în bugetul unui proiect depus în cadrul PR Nord Est 2021-2027. În cazul în care proiectul nu va fi finanţat, aceste cheltuieli pot fi incluse în bugetul altui proiect depus în cadrul PR Nord Est 2021-2027.

Pentru evitarea decontarii cheltuielilor aferente elaborarii / actualizarii PMUD, se va depune in etapa de contractare o declaratie pe propria raspundere din care rezulta ca aceste cheltuieli nu au mai fost prevazute in bugetul altor proiecte depuse pe alte prioritati.

* **Categoria - Cheltuieli Indirecte**

*In functie de prevederile OUG privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027, la momentul la care aceasta va fi aprobata si publicata, aceste cheltuieli vor fi reanalizate, daca va fi cazul prin prisma includerii partiale in categoria cheltuielilor directe.*

* ***Sub categoria – Cheltuieli indirecte conform art. 54 din Regulamentul (UE) 2021/1060***

Sunt incluse, dar fara a se limita la cele exemplificate, cheltuieli privind:

* activitatile obligatorii de informare si publicitate (5.4),

si daca este cazul:

* serviciile de audit financiar (3.7)
* serviciile de consultanta privind organizarea procedurilor de achizitie (serviciile de consultanţă/asistenţă juridică în scopul intocmirii documentaţiei de atribuire şi/sau organizarii si derularii procedurilor de atribuire a contractelor de achiziţie publică)(3.6)
* serviciile de consultanţă pentru elaborarea documentatiei de finantare si serviciile de consultanţă în domeniul managementului proiectului (3.7)
* studiile geotehnice, geologice, hidrologice, hidrogeotehnice, fotogrammetrice, topografice, de stabilitate ale terenului pe care se amplasează obiectivul de investiţie, raport privind impactul asupra mediului, studii de specialitate necesare în funcţie de specificul investiţiei: studii de trafic şi studii de circulaţie etc (3.1)
* documentaţiile suport şi obținere avize, acorduri, autorizații (3.2)
* expertizarea tehnică a construcţiilor existente, a structurilor şi/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică (3.3)
* Certificarea performanţei energetice şi auditul energetic al clădirilor (3.4)
* Proiectarea: tema de proiectare, studiu de prefezabilitate, studiu de fezabilitate/documentaţie de avizare a lucrărilor de intervenţii şi deviz general, documentaţiile tehnice necesare în vederea obţinerii avizelor/acordurilor/autorizaţiilor, verificarea tehnică de calitate a proiectului tehnic şi a detaliilor de execuţie, proiect tehnic şi detalii de execuţie (3.5)
* asistenţa tehnică din partea proiectantului (3.8.1)
* asistenta tehnica din partea dirigintilor de santier (3.8.2)
* cheltuielile pentru comisioane, cote, taxe (5.2),
* ***Cheltuieli de promovare a obiectivului de investiţie/produsului/serviciului finanţat*** (cheltuieli aferente actiunilor de informare, consultare, constientizare a grupurilor tinta asupra viitoarelor beneficii aduse asupra calitatii vietii si sanatatii (materiale şi acţiuni de promovare a activităților proiectului și de conştientizare a populaţiei cu privire la avantajele/beneficiile utilizării serviciului de transportul public local de călători şi/sau a modurilor nemotorizate de transport, în funcție de activitățile proiectului). Astfel, în scopul enunţat pot fi eligibile cheltuielile cu: afișe, bannere, spoturi audio și video (inclusiv pentru difuzarea acestora), broşuri, pliante, de exemplu, pentru învăţarea utilizării anumitor componente de „e-ticketing” sau a facilităţilor pentru persoane cu mobilitate redusă, hărţi cu trasee de transport public/moduri nemotorizate de transport, etc.))
* Cheltuieli de consultanță și expertiză pentru delegarea gestiunii[[1]](#footnote-1) serviciului de transport public de călători[[2]](#footnote-2), conform prevederilor Regulamentului (CE) nr. 1370/2007

In conformitate cu prevederile articolului 54 din Regulamentul (UE) 2021/1.060, bugetul proiectului poate prevede, pe langa categoriile de cheltuieli directe si cheltuieli indirecte in procent de maxim 7% din valoarea cheltuielilor directe eligibile.

In conformitate cu OUG privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027, Capitolul X - Costuri simplificate, art 26, alin:

(7) Costurile directe reprezintă acele cheltuieli eligibile care sunt direct legate de punerea în aplicare a investiției sau a proiectului și pentru care poate fi demonstrată legătura directă cu respectiva investiție sau proiect individual.

(8) Pentru proiectele de investiții publice, costurile directe vor fi costurile incluse în capitolele 1, 2, 4, 6 și în subcapitolele 5.1 5.3 din devizul general, prevăzute de Hotărârea Guvernului nr. 907/2016, cu modificările și completările ulterioare.

(10) Costurile indirecte sunt toate acele cheltuieli care nu se încadrează în categoria costurilor directe.

1. Conform art. 2 lit. e) din Legea 51/2006 republicată, cu modificările şi completările ulterioare, *delegarea gestiunii unui serviciu de utilităţi publice - acţiunea prin care o unitate administrativ-teritorială atribuie unuia sau mai multor operatori, în condiţiile prezentei legi, furnizarea/prestarea unui serviciu ori a unei activităţi din sfera serviciilor de utilităţi publice a cărui/cărei răspundere o are.* [↑](#footnote-ref-1)
2. Local/zonal; [↑](#footnote-ref-2)