
Programul Regional Nord-Est 2021-2027

**GHIDUL SOLICITANTULUI DE FINANȚARE**

Promovarea mobilității urbane multimodale sustenabile Apel PR/2023/4/1/



**Prioritatea 4**

NORD-EST – O REGIUNE CU O MOBILITATE URBANĂ MAI DURABILĂ

**Obiectiv Specific**

PROMOVAREA MOBILITĂȚII URBANE MULTIMODALE sustenabile, CA PARTE A TRANZIȚIEI CĂTRE O ECONOMIE CU ZERO EMISII DE DIOXID DE CARBON

**APEL**

destinat MUNICIPIILOR REȘEDINȚĂ DE JUDEȚ

Depunerea proiectelor prin MySMIS

PREAMBUL

Acest document se aplică apelului de proiecte cu numărul PR Nord-Est/2023/4/1/ (Cod nr. PR.......)– Prioritatea 4: Nord-Est – O regiune cu o mobilitate urbană mai durabilă*,* Obiectiv Specific *Promovarea mobilității urbane multimodale durabile, ca parte a tranziției către o economie cu zero emisii de dioxid de carbon*, în cadrul Programului Regional Nord-Est 2021-2027.

Apelurile de proiecte se lansează prin aplicația electronică MySMIS.

Interpretarea informațiilor incluse în documentația de finanțare se realizează sistematic, în conformitate cu prevederile prezentului document, respectiv a *Ghidului Solicitantului – Condiții specifice de accesare a fondurilor în cadrul apelului de proiecte cu numărul PR Nord-Est/2023/4/1* *cu modificările şi completările ulterioare,* aprobat și publicat pe site-ul [www.adrnordest.ro](http://www.adrnordest.ro) .

Prezentul document se adresează tuturor potențialilor solicitanți pentru apelul de proiecte mai sus menționat, cu precizarea că la acesta se adaugă și prevederile Documentului-Cadru de Implementare a Dezvoltării Urbane, cu modificările şi completările ulterioare, doar în secțiunile în care se specifică acest lucru.

Aspectele cuprinse în acest document ce derivă din Programul Regional Nord-Est 2021-2027 și modul său de implementare, vor fi interpretate de către Autoritatea de Management pentru Programul Regional Nord-Est curespectarea legislației în vigoare și folosind metoda de interpretare sistematică.

IMPORTANT

Vă recomandăm ca înainte de a începe completarea cererii de finanțare, să vă asigurați că ați parcurs toate informațiile prezentate în acest document și prevederile legislației naționale și comunitare specifice și să vă asigurați că ați înțeles toate aspectele legate de specificul intervențiilor finanțate.

Acest document prevalează asupra extraselor din ghid incluse în MySMIS.

Vă recomandăm ca până la data limită de depunere a cererilor de finanțare în cadrul prezentului apel de proiecte, să consultați periodic pagina de internet [www.adrnordest.ro](http://www.adrnordest.ro), pentru a urmări eventualele modificări ale condițiilor de finanțare, precum și alte comunicări/clarificări pentru accesarea fondurilor în cadrul Programului Regional Nord-Est 2021-2027.

Pentru a facilita procesul de completare și transmitere a cererilor de finanțare, la sediul Agenției pentru Dezvoltare Regională Nord-Est (ADR Nord-Est) funcționează un Birou Regional de Informare, unde solicitanții pot fi asistați, în mod gratuit, în clarificarea unor aspecte legate de completarea și pregătirea acestora.

Cuprins

1. [INFORMAȚII PRIORITATE DE INVESTIŢII / OBIECTIV SPECIFIC 6](#_Toc131081631)

[1.1 Regiunea în cadrul căreia se pot solicita finanțări prin Prioritatea 4 Nord-Est – „O regiune cu o mobilitate urbana mai durabila” din Programul Regional Nord-Est 2021-2027 6](#_Toc131081632)

[1.2 Activitățile sprijinite în cadrul Prioritatii 4 Nord-Est – „O regiune cu o mobilitate urbana mai durabila” din Programul Regional Nord-Est 2021-2027 6](#_Toc131081633)

[1.3 Indicatorii Prioritatii 4 Nord-Est – „O regiune cu o mobilitate urbana mai durabila” din Programului Regional Nord-Est 2021-2027 10](#_Toc131081634)

[1.4 Rezultatele aşteptate 11](#_Toc131081635)

[1.5 Rata cofinanţării acordate în cadrul apelului de proiecte 12](#_Toc131081636)

[2. INFORMAȚII APEL DE PROIECT 12](#_Toc131081637)

[2.1 Tipul apelului 12](#_Toc131081638)

[2.2 Perioada de depunere a proiectelor 12](#_Toc131081639)

[2.3 Modalitatea de depunere a proiectelor 13](#_Toc131081640)

[2.4 Alocarea apelului de proiecte 13](#_Toc131081641)

[3. APLICAREA REGULILOR PRIVIND AJUTORUL DE STAT 14](#_Toc131081642)

[4. CRITERII DE ELIGIBILITATE 16](#_Toc131081643)

[4.1 Eligibilitatea solicitantului 16](#_Toc131081644)

[4.2 Eligibilitatea proiectului și a activităților 18](#_Toc131081645)

[4.3 Eligibilitatea cheltuielilor 28](#_Toc131081646)

[4.3.1 Reguli generale de eligibilitate a cheltuielilor 28](#_Toc131081647)

[4.3.2 Cheltuieli neeligibile 31](#_Toc131081648)

[5. DEPUNEREA, EVALUAREA ȘI CONTRACTAREA PROIECTELOR 32](#_Toc131081649)

[5.1 Depunerea cererilor de finanțare 32](#_Toc131081650)

[5.1.1 Anexele obligatorii de prezentat la depunerea cererii de finanțare : 32](#_Toc131081651)

[5.2 Evaluarea cererilor de finanțare 34](#_Toc131081652)

[5.3 Contractarea cererilor de finanțare 35](#_Toc131081653)

[5.3.1. Anexele obligatorii de prezentat la momentul contractării 36](#_Toc131081654)

[5.3.2 Contractul de finanțare 39](#_Toc131081655)

[5.4 Renunțarea la solicitarea de finanțare 39](#_Toc131081656)

[5.5 Contestații 40](#_Toc131081657)

[5.6 Etapa de implementare şi durabilitate a contractului de finanţare 40](#_Toc131081658)

[6. MODIFICAREA GHIDULUI SOLICITANTULUI 43](#_Toc131081659)

[7. ANEXE 43](#_Toc131081660)

# INFORMAȚII PRIORITATE DE INVESTIŢII / OBIECTIV SPECIFIC

Prioritatea de investiții 4. Nord-Est - O regiune cu o mobilitate urbană mai durabilă derivă din Programul Regional Nord-Est 2021-2027, **Obiectivul de Politică 2 – O Europa mai verde, rezilientă, cu emisii reduse de dioxid de carbon care trece la o economie cu zero emisii de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice si adaptării la acestea, a**

**prevenirii și gestionării.**

Obiectivul specific b(viii) al acestei priorități este reprezentat de promovarea mobilității urbane multimodale sustenabila, ca parte a tranziției către o economie cu zero emisii de dioxid de carbon. Prin intermediul acestuia sunt sprijinite acele proiecte care dovedesc creșterea distribuției modale către transportul public în comun nepoluant și mijloacele alternative de transport (mersul pe jos, cu bicicleta) la nivelul municipiilor reședință de județ și al zonelor urbane funcționale/zonelor metropolitane[[1]](#footnote-1) (Z.U.F /Z.M.) din care acestea fac parte, și care conduc în mod nemijlocit la scăderea emisiilor de carbon. Punctul de plecare în identificarea acestor proiecte se regăsește în analiza efectuată, direcțiile de acțiune și în măsurile propuse în Planurile de Mobilitate Urbană Durabilă (P.M.U.D.) ale municipiilor reședință de județ sau elaborate inclusiv la nivel de zone urbane funcționale/metropolitane, conform prevederilor legale.

Transportul urban electric reprezintă o variantă nepoluantă și eficientă din punct de vedere al utilizării resurselor pentru a asigura tranzitul zilnic al populației, iar îmbunătățirea infrastructurii va creste gradul de confort, viteza de deplasare, siguranța traficului și alte beneficii adiacente, în special asigurarea accesibilității pentru persoane cu dizabilități. Astfel, se va asigura dezvoltarea unei structuri de transport public nepoluant, durabile din punct de vedere tehnic și eficiente din punct de vedere financiar. Realizarea de trasee separate exclusive pentru vehiculele de transport public, cu scopul creșterii frecvenței serviciilor atât în orele de vârf, cat și în afara lor, va reduce timpul de călătorie al vehiculelor de transport public, precum și nivelul și durata aglomerărilor/congestiilor de trafic în rețeaua principală de transport. Accesibilitatea urbană va pune accent pe mijloacele de transport favorabile mediului, cu evidențierea priorității transportului public și oferirea de facilitați pentru mijloacele alternative de transport, respectiv mersul pe jos sau cu bicicleta. Rețelele integrate de alei pietonale ar putea deservi de exemplu, traseele de la /către: instituțiile de învățământ, centre de comunitare și de agrement, parcuri, obiective turistice și culturale, centre comerciale-birouri, instituții publice.

## 1.1 Regiunea în cadrul căreia se pot solicita finanțări prin Prioritatea 4 Nord-Est – „O regiune cu o mobilitate urbană mai durabilă” din Programul Regional Nord-Est 2021-2027

Acest apel se adresează municipiilor reședința de județ și zonelor urbane funcționale/metropolitane din care acestea fac parte, din Regiunea de Dezvoltare Nord-Est, prezentate în Anexa la Legea nr. 315/2004 privind dezvoltarea regională în România, respectiv din județele Bacău, Botoșani, Iași, Neamț, Suceava și Vaslui.

## 

## 1.2 Activitățile sprijinite în cadrul Prioritatii 4 Nord-Est – „O regiune cu o mobilitate urbană mai durabilă” din Programul Regional Nord-Est 2021-2027

Conform documentelor de programare la nivel european, dezvoltarea mobilității urbane trebuie să devină mult mai puţin dependentă de utilizarea autovehiculelor private, prin schimbarea accentului de la o mobilitate bazată în principal pe utilizarea acestora, la o mobilitate bazată pe mersul pe jos, utilizarea bicicletei ca mijloc de deplasare, utilizarea transportului public nepoluant de înaltă calitate şi eficienţă, reducerea utilizării autoturismelor în paralel cu utilizarea unor categorii de autovehicule nepoluante (autoturisme, mopede, motociclete etc).

Prin dezvoltarea unui sistem de transport public de călători atractiv și eficient, prin crearea/modernizarea/extinderea unei rețele coerente de piste/trasee pentru biciclete, dar şi prin crearea/modernizarea unor trasee/spaţii pietonale sau predominant pietonale confortabile pentru pietoni, se pot asigura condițiile pentru realizarea unui transfer sustenabil al unei părţi din cota modală[[2]](#footnote-2) a transportului privat cu autoturisme (în creştere în România), către transportul public şi modurile nemotorizate, respectiv către utilizarea bicicletei ca mijloc de deplasare şi mersul pe jos. Ȋn acest mod, se pot diminua semnificativ traficul rutier cu autovehicule cu combustibili convenționali, în special autoturisme și emisiile de echivalent CO2 din transport în Regiunea de Dezvoltare Nord-Est.

În acest sens, prin activităţile/măsurile sprijinite în cadrul acestei prioritați de investiții, se va urmări în principal îmbunătăţirea eficienţei transportului public de călători, a frecvenţei şi a timpilor săi de parcurs, a accesibilităţii, a transferului către acesta de la transportul privat motorizat, precum și a transferului către modurile nemotorizate de transport. De asemenea, se va urmări ca utilizarea autovehiculelor cu combustibili convenționali, să devină o opțiune mai puţin atractivă din punct de vedere economic şi al timpilor de parcurs, faţă de utilizarea transportului public nepoluant/a modurilor nemotorizate, creându-se în acest mod condițiile pentru reducerea emisiilor de echivalent CO2 din transport.

Astfel, în cadrul acestei Priorității de investiții, vor fi finanțate acele subactivități/ activități care vor contribui în mod direct la creșterea distribuției modale către transportul public în comun nepoluant și mijloacele alternative de transport (mersul pe jos, cu bicicleta) de la nivelul municipiilor reşedinţă de judeţ şi a Z.U.F/Z.M..

*Măsuri operaţionale/organizaţionale*

Se va avea în vedere faptul că simpla implementare a activităţilor de realizare/achiziţie/modernizare a infrastructurii/a mijloacelor de transport public nepoluante de călători nu este suficientă pentru atingerea obiectivului propus al proiectului. Astfel, se recomandă ca activităţile finanţate prin prezentul apel de proiecte, să fie însoţite inclusiv de măsuri operaţionale/organizaţionale care să asigure atractivitatea şi competitivitatea sistemului de transport public şi/sau atractivitatea modurilor nemotorizate de transport. În cazul sistemelor de transport public, aceste măsuri se pot referi, după caz, la: modificarea şi integrarea într-o manieră multimodală a orarelor mijloacelor de transport public nepoluante, creşterea frecvenţei mijloacelor de transport public nepoluante, stabilirea unor sisteme de tarifare atractive pentru utilizatori, derularea unor campanii de informare a utilizatorilor mijloacelor de transport public nepoluante şi a utilizatorilor transportului privat motorizat cu privire la avantajele/beneficiile utilizării transportului public sau cu privire la măsurile luate referitoare la reducerea traficului, instituirea unor măsuri eficiente de control al parcărilor neregulamentare, reglementarea și taxarea parcărilor în zona centrală, controlul accesului în zona centrală, inclusiv a autovehiculelor de marfă și de utilități etc.

*Domeniile de intervenţie*

Având în vedere **domeniile de intervenție** aferente Priorității de investiție 4 din Programul Regional Nord-Est 2021-2027[[3]](#footnote-3), preluate din Anexa I a *Regulamentului (UE) nr. 1060/2021[[4]](#footnote-4)*, activităţile sprijinite prin Prioritatea de investiție 4 sunt prezentate succint mai jos în corespondență cu codurile aferente[[5]](#footnote-5).

Activităţile de mai jos sunt detaliate în secţiunea 4.2.1 din prezentul ghid.

Notă: În cadrul ghidului, investiţiile referitoare la **transportul public urban** vizează transportul public local sau zonal de călători (în cazul existenţei unei asociaţii de dezvoltare intercomunitare având ca scop serviciul de transport public de călători). Doar acolo unde se specifică în ghid şi fără a afecta regulile de ajutor de stat, sunt permise unele investiţii punctuale privind transportul judeţean de călători (staţiile de transport de călători utilizate în comun cu transportul public local/zonal).

**Activități eligibile:**

**Componenta A. Investiții destinate implementării mobilității urbane durabile prin crearea, dezvoltarea transportului public în comun nepoluant**

1. ***Activități ce vizează infrastructură de transport public (infrastructură rutieră dedicată, cale de rulare tramvai, reţea de troleibuz etc):***

* Crearea, modernizarea, reabilitarea, extinderea infrastructurii rutiere utilizate de transportul public în comun nepoluant - Codul 081;
* Crearea, modernizarea, reabilitarea, extinderea de benzi separate, folosite exclusiv pentru mijloacele de transport public de calatori - Codul 081;
* Crearea, modernizarea, reabilitarea, extinderea căilor de rulare pentru tramvaie - Codul 081;
* Crearea, modernizarea, reabilitarea, extinderea rețelelor de alimentare troleibuze (inclusiv stâlpi rețea fir, stații transformare și redresare, etc.) - Codul 081;
* Amenajarea stațiilor de încărcare electrică pentru autobuze electrice - Codul 081;
* Crearea, modernizarea, reabilitarea, extinderea depourilor/autobazelor aferente transportului public în comun nepoluant, inclusiv infrastructură tehnică aferentă - Codul 081;
* Crearea, modernizarea, reabilitarea stațiilor de transport public de călători, inclusiv asigurarea accesibilității pentru persoanele cu dizabilități - Codul 081;
* Amenajarea de parcări în punctele terminus ale liniilor de transport în comun, în zona de acces în municipiu/oras pentru a încuraja continuarea călătoriei spre punctele de interes cu mijloacele de transport în comun – Codul 081.

1. ***Activități ce vizează componente ale sistemului de managementul traficului (dacă este cazul):***

* Sisteme informaționale inteligente pentru transportul public în comun: furnizarea de informații privind timpii de sosire și de plecare, hărți de transport și grafice orare, alternativele și legăturile cu alte linii de transport prin afisare digitală și mesaje vocale, posibilități de intermodalitate, aplicații pentru planificarea călătoriilor, inclusiv sisteme e-ticketing – Codul 084;
* Crearea, modernizarea, extinderea sistemelor de management inteligent al traficului, precum și a altor sisteme de transport inteligente - Codul 084.

1. ***Activități ce vizează mijloace de transport aferente sistemelor de transport public de călători:***

**- Modernizarea, achiziționarea de material rulant** **electric (tramvaie), troleibuze și autobuze electrice, inclusiv asigurarea accesibilității în mijloacele de transport în comun pentru persoanele cu dizabilități**

* Achiziționarea/ modernizarea de material rulant electric (tramvaie) - Codul 082;
* Achiziționarea/ modernizarea de troleibuze - Codul 082;
* Achiziționarea/ modernizarea de autobuze electrice - Codul 082;

1. În plus, ca parte componentă a proiectelor de mobilitate urbană (transport public în comun nepoluant) pot fi avute în vedere și:

* Dezvoltarea soluțiilor inteligente pentru managementul parcărilor - Codul 084;
* Dezvoltarea facilităților de tip parking integrate cu infrastructuri pentru deplasări nemotorizate (biciclete) – Codul 083;
* Amenajarea de aliniamente de arbori și arbusti – Codul 081;

**B. Investiții destinate implementării mobilității urbane durabile prin crearea, dezvoltarea de moduri altenative de transport nepoluant**

* Crearea, modernizarea, reabilitarea, extinderea pistelor și traseelor pentru biciclete, a parcărilor pentru biciclete, inclusiv sistemelor de inchiriere de biciclete - Codul 083;
* Crearea, modernizarea, extinderea de zone și trasee pietonale și semi-pietonale partajate (pentru pietoni, biciclisti și deplasări motorizate pentru riverani), inclusiv prin reconversia străzilor - Codul 081;
* Dezvoltarea sistemelor de reducere, interzicere a circulației autoturismelor în anumite zone -Codul 081;
* Crearea, extinderea de trotuare și spații dedicate transportului nemotorizat și amenajări urbane pentru pietoni, inclusiv aliniamente de arbori și arbuști - Codul 081;
* Configurarea, reconfigurarea infrastructurii rutiere pe străzile urbane, pentru prioritizarea transportului public de călători, cu bicicleta și pietonal, accesibilizarea infrastructurii de transport pentru persoanele cu dizabilități Codul 081;

Proiectele propuse la finanțare, trebuie să fie justificate în cadrul Planurilor de Mobilitate Urbană Durabilă (P.M.U.D.) și să se regăsească în scenariul optim selectat „A face ceva” al P.M.U.D. Astfel, o activitate eligibilă orizontală, asociată celor doua categorii de activități de mai sus, este rezultată din elaborarea Planurilor de Mobilitate Urbană Durabilă (P.M.U.D.) la nivel de arie de studiu stabilită conform prevederilor legale în vigoare (se va vedea și Anexa 5 în ceea ce privește cheltuielile eligibile aferente acestui document strategic).

*Activităţi/proiecte care nu sunt sprijinite prin Prioritatea de investiție 4*

In cadrul prezentului apel de proiecte nu sunt eligibile următoarele tipuri de subactivităţi/activități:

* care urmăresc, în mod prioritar, fluidizarea traficului autoturismelor și reducerea congestiei acestora;
* care vor conduce, în mod prioritar, la încurajarea şi îmbunătăţirea condiţiilor pentru utilizarea transportului cu autovehiculele private (creşterea vitezei acestora, îmbunătăţirea timpilor de parcurs, lărgirea/crearea părţii carosabile utilizate în mod prioritar de autoturisme etc), întrucât, contrar obiectivului specific urmărit, acestea vor contribui la creșterea emisiilor de echivalent CO2;
* care nu privesc îmbunătăţirea transportului public şi/sau a modurilor nemotorizate de transport, în vederea descurajării utilizării transportului privat cu autovehicule;
* de construire/reabilitare/modernizare a pasajelor și podurilor, indiferent de destinaţia aceastora (pietonal/ biciclete/rutier/traseu dedicat pentru transportul public etc), **dacă acestea nu se suprapun cu o activitate de construire/reabilitare/modernizare a unui traseu pietonal/biciclete/transport public etc., din proiectul propus la finanțare;**
* de construire/reabilitare/modernizare/extindere a părții carosabile, dacă acestea nu sunt rezultatul configurării/reconfigurării profilului stradal pentru amenajarea de benzi dedicate specifice transportului public;
* de creare/modernizare a autobazelor/depourilor de transport public de călători exclusiv județean/interjudeţean.

Totodată, se va avea în vedere ca nu sunt eligibile proiectele care conduc la creșterea utilizării transportului privat motorizat în aria de studiu a proiectului şi/sau în afara acesteia.

Se vor avea în vedere inclusiv condiționările cu privire la activităţile proiectelor din secţiunea 4. a prezentului ghid.

Astfel, după cum s-a menționat mai sus, se va avea în vedere faptul că proiectele care contribuie prioritar la îmbunătățirea vitezei de deplasare/fluidizarea traficului autoturismelor participante la traficul rutier (de ex. proiecte/activități ce vizează doar îmbunătățirea părții carosabile a străzilor în beneficiul transportului privat cu autoturisme), nu sunt sprijinite în cadrul Prioritatii de investiție 4 şi, prin urmare, nu sunt eligibile. Astfel, chiar dacă, aparent, investițiile din asemenea proiecte ar putea determina o uşoară reducere a emisiilor de CO2 în condiţiile menţinerii acelorași fluxuri de trafic, în fapt, pe termen scurt şi mediu, asemenea investiții vor genera un trafic rutier suplimentar, ca urmare a condiţiilor îmbunătăţite pentru deplasarea motorizată.

În cadrul acestei priorități de investiţii **nu** sunt sprijinite activitățile/măsurile care ar putea conduce la scăderea **traficului rutier de tranzit** de pe drumurile naţionale/județene cu trafic intens, ce traversează municipiile analizate. Aceste tipuri de investiţii (de ex. variantele de ocolire) pot fi finanțate doar prin Priorităţile de investiții ce derivă din **Obiectivul de politica 3** - “O Europă mai conectată prin dezvoltarea mobilității”.

## 1.3 Indicatorii Priorității 4 Nord-Est – „O regiune cu o mobilitate urbană mai durabilă” din Programul Regional Nord-Est 2021-2027

**Indicatorii de rezultat aferenți programului, pe obiectiv specific (pentru FEDR și Fondul de Coeziune)**

* RCR 62 – Număr anual de utilizatori ai transporturilor publice noi sau modernizate;
* RCR 63 – Număr anual de utilizatori ai liniilor de tramvai și de metrou noi sau modernizate;
* RCR 64 – Număr anual de utilizatori ai pistelor ciclabile.

**Indicatorii de realizare comuni și specifici programului**

* RCO 54 – Conexiuni intermodale noi sau modernizate
* RCO 55 - Lungimea liniilor noi de tramvai și metrou (km);
* RCO 56 – Lungimea liniilor de tramvai și metrou reconstruite sau modernizate (km);
* RCO 57 - Capacitate material rulant ecologic pentru transportul public colectiv

(Nr. persoane);

* RCO 58 - Piste ciclabile care beneficiaza de sprijin (km);
* RCO 59 – Infrastructuri pentru combustibili alternativi (puncte de realimentare/reîncărcare)
* RCO 60 - Orase și localitati cu sisteme de transport urban digitalizate noi sau modernizate (Nr.);
* RCO 74 - Populația vizată de proiecte derulate în cadrul strategiilor de dezvoltare teritorială integrată;
* RCO 75 - Strategii de dezvoltare teritorială integrată care beneficiază de sprijin.

Indicatorii de realizare comuni și specifici programului vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora ar putea conduce la recuperarea finanţării proporţional cu gradul de neîndeplinire, în conformitate cu prevederile OUG nr. 66/2011, cu modificările şi completările ulterioare.

NOTĂ(\*): Nu se accepta identificarea și cuantificarea în cadrul cererii de finanțare a altor indicatori în afara celor menționați în cadrul secțiunii 1.3.

## 

## 1.4 Rezultatele aşteptate

Ȋn cadrul fiecărei cereri de finanțare se vor menţiona rezultatele aşteptate în corelare cu activităţile propuse prin proiect, dupa cum urmeaza:

**A. Investiții destinate implementării mobilității urbane durabile prin crearea, dezvoltarea transportului public în comun nepoluant**

**Modernizarea, achizitionarea de material rulant electric (tramvaie), troleibuze și autobuze electrice, inclusiv asigurarea accesibilității în mijloacele de transport în comun pentru persoanele cu dizabilități**

* Tramvaie/troleibuze/autobuze electrice achiziționate (nr.), dupa caz.
* Tramvaie/troleibuze/autobuze electrice modernizate (nr.), dupa caz.

**Infrastructura utilizată pentru prestarea serviciului de transport public de călători**

* Lungimea liniilor de tramvai construite/modernizate/reabilitate/extinse (km), după caz;
* Lungimea liniilor de troleibuz construite/modernizate/reabilitate/extinse (km), după caz;
* Lungimea benzilor separate pentru mijloacele de transport public construite/modernizate/ reabilitate/extinse (km), după caz;
* Lungimea/Suprafața infrastructurii rutiere (cu statut de stradă urbană) configurate/reconfigurate pe care se suprapun benzi separate ale transportului public de călători construite/extinse/modernizate (km/kmp), după caz;
* Lungimea/Suprafața infrastructurii rutiere (cu statut de stradă urbană) utilizate prioritar de transportul public de călători construite/reabilitate/modernizate (km/kmp), după caz;
* Stații de reîncărcare electrică achiziționate/instalate/construite, pentru autobuzele electrice (nr.);
* Depouri/Autobaze pentru transportul public în comun nepoluant construite/modernizate/reabilitate/extinse (nr.), după caz;
* Stații de transport public construite/modernizate/reabilitate (nr.), după caz;
* Sisteme informaționale inteligente pentru transportul public în comun create/modernizate/extinse (nr.), după caz;
* Parcări de transfer de tip „park and ride” construite (nr./nr.locuri);
* Sisteme de managementul traficului, precum și alte sisteme de transport inteligente create/modernizate/extinse (nr.), după caz;
* Soluții inteligente pentru managementul parcărilor (nr.);
* Facilități de tip parking integrate cu infrastructuri pentru deplasări nemotorizate (biciclete) (nr.);
* Aliniamente de arbori și arbuști plantați (nr., km, nr./km);

**B. Investiții destinate implementării mobilității urbane durabile prin crearea, dezvoltarea de moduri altenative de transport nepoluant**

* Lungimea pistelor/traseelor pentru biciclete construite/modernizate/reabilitate/extinse (km), după caz;
* Parcări pentru biciclete construite/modernizate/reabilitate/extinse (nr.), după caz.
* Sisteme de închiriere de biciclete („bike-sharing”/”bike rental”) create/modernizate/extinse (nr.), după caz;
* Lungimea/suprafața traseelor/zonelor pietonale/semi-pietonale construite/modernizate/ extinse (km/kmp), după caz;
* Sisteme instalate de reducere/interzicere a circulației autovehiculelor private în anumite zone (nr.);
* Lungime/suprafata de trotuare și spații dedicate transportului nemotorizat create/extinse (km/kmp), după caz;
* Amenajări urbane pentru pietoni, inclusiv aliniamente de arbori și arbuști create/extinse (km/kmp), după caz;
* Lungimea/Suprafața infrastructurii rutiere (cu statut de stradă urbană) configurate/reconfigurate pentru prioritizarea transportului public de călători, cu bicicleta și pietonal (km/kmp), după caz;

Cuantificarea valorilor acestor rezultate așteptate se va realiza conform tabelului de mai jos:

|  |  |  |
| --- | --- | --- |
| **Rezultat așteptat** | **Valoare la începutul implementării proiectului** | **Valoare estimată la finalul implementării proiectului** |
|  |  |  |

## 1.5 Rata cofinanţării acordate în cadrul apelului de proiecte

În cadrul apelului de proiecte PR/2023/4/1/MUNICIPII RESEDINTĂ DE JUDEȚ pentru întocmirea bugetului cererii de finanțare, se vor lua în calcul următoarele rate de cofinanțare:

Rata de cofinanțare acordată prin Fondul European de Dezvoltare Regională este de 85% din valoarea cheltuielilor nerambursabile ale proiectului, iar rata de cofinanțare din bugetul de stat reprezintă 15% din valoarea cheltuielilor nerambursabile ale proiectului.

Pentru proiectele depuse în cadrul prezentelor apeluri de proiecte, cofinanțarea din partea solicitantului este de minimum 2% din valoarea cheltuielilor eligibile.

# 2. INFORMAȚII APEL DE PROIECT

## 2.1 Tipul apelului

Prin prezentul ghid al solicitantului se lansează apelul de proiecte de tip necompetitiv cu numarul PR/2023/4/1/MUNICIPII RESEDINTĂ DE JUDEȚ, cu depunere continuă a documentațiilor de finanțare.

Proiectele pot fi depuse doar în perioada menționată în cadrul secțiunii 2.2 a prezentului document.

Pentru informarea corectă a potențialilor solicitanți, AM PR NORD-EST va publica lunar situația proiectelor depuse și gradul de acoperire a alocării financiare disponibile.

## 

## 2.2 Perioada de depunere a proiectelor

Data și ora lansării cererii de proiecte: …..

Data și ora de începere a depunerii de proiecte: …., ora …..;

Data și ora de închidere a depunerii de proiecte: ….., ora …….

## 2.3 Modalitatea de depunere a proiectelor

Pentru accesarea alocărilor disponibile în cadrul acestei priorități de investiție, municipiile resedintă de județ vor utiliza în mod obligatoriu instrumentul Dezvoltare Urbana Integrata Nord-Est (DUI NE), instrument utilizat de catre solicitanti în conformitate cu prevederile *Documentul - cadru de implementare a dezvoltării urbane*, cu modificările şi completările ulterioare.

În cadrul prezentului apel, proiectele și documentele aferente (atât cele de la depunere cât și cele ulterioare) se vor depune exclusiv prin aplicația electronică MySMIS2021/SMIS2021+, disponibilă la adresa web <http://www.fonduri–ue.ro/mysmis>, doar în intervalul menționat la secțiunea 2.2 de mai sus.

Data depunerii cererii de finanțare este considerată data transmiterii aplicației prin sistemul electronic MySMIS2021/SMIS2021+.

Proiectele trebuie sa faca parte din Strategiile de Dezvoltare Teritorială elaborate la nivelul autorităților publice locale/Z.U.F./Z.M., fiind prioritizate la nivel local. Strategia, lista proiectelor prioritizate și metodologia de prioritizare a acestora, se vor depune, în vederea verificării, la Structura de specialitate în dezvoltare urbană din cadrul ADR Nord-Est pentru eliberarea Avizului de Conformitate (**document obligatoriu de obținut anterior depunerii cererii de finanțare**).

Municipiile resedintă de județ și municipiile/orasele/comunele din zona funcțională urbana/zona metropolitană, cu care se încheie parteneriate pentru depunerea și implementarea în comun a proiectelor, trebuie sa facă parte din zona de studiu comuna a Strategiei de Dezvoltare Teritorială.

Ulterior obținerii Avizului de Conformitate, se vor depune cererile de finanțare împreună cu documentațiile tehnice la faza PT (**inclusiv Autorizația de construire**) și cu toate anexele prevăzute în cadrul prezentului ghid, proiectele parcurgând procesul de evaluare și contractare.

Având în vedere că apelul este unul de tip necompetitiv cu alocări predefinite, finanțarea proiectelor se va face tinând cont de încadrarea lor în Lista de proiecte prioritizate întocmită de solicitanți precum și în limita alocării financiare.

Cererile de finanțare și documentele anexă depuse prin sistemul MySMIS2021/SMIS2021+, vor fi încărcate în copie format .pdf, sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/liderului de parteneriat sau a persoanei împuternicite de către acesta, dacă este cazul. În acest sens, se vor vedea clarificările din secţiunea 5.1.1 privind *Ȋmputernicirea pentru semnarea electronică extinsă a Cererii de finanţare şi a anexelor la cererea de finanțare (dupa caz)*, din prezentul ghid. Documentele anexate vor fi scanate integral, denumite corespunzător, ușor de identificat și lizibile.

În cazul proiectelor implementate în parteneriat, declaraţiile reprezentanţilor legali ai partenerilor vor fi semnate de către aceştia şi se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al liderului de parteneriat sau a persoanei împuternicite de către acesta, dacă este cazul.

## 2.4 Alocarea apelului de proiecte

Alocarea financiară pentru acest apel de proiecte este de 161,674,216.87 euro (FEDR+BS), din care 137,423,084.34 euro din FEDR și 24,251,132.53 euro cofinanțare de la bugetul de stat.

|  |  |
| --- | --- |
| **ALOCARE MUNICIPII RESEDINȚĂ DE JUDEȚ**  **161,674,216.87 EURO (FEDR+BS)** | |
| Mun. Bacau |  |
| Mun. Botoșani |  |
| Mun. Iași |  |
| Mun. Piatra Neamț |  |
| Mun. Suceava |  |
| Mun. Vaslui |  |

Pentru transformarea din euro în lei a alocării în aplicația MySMIS2021/SMIS2021+ este utilizat cursul inforeuro din luna publicării ghidului, respectiv luna ....: 1 euro=...... lei.

# 3. APLICAREA REGULILOR PRIVIND AJUTORUL DE STAT

**În cadrul acestui apel sunt neeligibile proiectele care intră sub incidența regulilor ajutorului de stat.**

1. Ajutorul de stat reprezintă orice măsură care îndeplinește cumulativ criteriile prevăzute la articolul 107 alineatul (1) din Tratatul privind funcționarea Uniunii Europene (TFUE), respectiv:
2. 1. sunt acordate de către stat sau de către unitățile administrative teritoriale, din resurse de stat sau resurse ale unităților administrativ-teritoriale, ori de alte organisme care administrează surse ale statului sau ale colectivităților locale indiferent de formă;

2. sunt acordate în mod selectiv;

3. sunt acordate întreprinderilor;

4. asigură un avantaj economic întreprinderilor;

5. distorsionează concurenţa;

6. afectează comerţul cu statele membre ale Uniunii Europene.

Dacă măsurile de ajutor denaturează concurența și afectează comerțul intracomunitar, acestea nu sunt compatibile cu piața internă, cu excepția cazurilor în care tratatele prevăd altfel.

Articolul 108 alineatul (3) din Tratatul privind funcţionarea Uniunii Europene (TFUE) prevede obligaţia unui stat membru de a notifica Comisiei Europene ajutoarele de stat, astfel încât aceasta să evalueze dacă sunt compatibile cu piaţa comună. Comisia a definit unele excepții și a declarat anumite categorii specifice de ajutoare de stat ca fiind compatibile cu piața comună, în cazul îndeplinirii unor condiții, acestea fiind scutite (exceptate) de obligaţia notificării prealabile.

Analiza ajutorului de stat se realizează:

* la nivelul proprietarului infrastructurii / bunurilor create/ modernizate/ reabilitate/ extinse prin proiect;
* la nivelul utilizatorului final;
* la nivelul administratorului infrastructurii / bunurilor create/ modernizate/ reabilitate/ extinse prin proiect;

Elementele de ajutor de stat sunt excluse, la nivelul *proprietarului* infrastructurii, atunci când nu sunt îndeplinite cumulativ criteriile anterior menționate.

Pentru a asigura eliminarea elementelor de ajutor de stat la nivelul *utilizatorului* final, infrastructura realizată prin proiect trebuie să fie publică, deschisă utilizării, fără discriminare, de către toți utilizatorii, în aceleaşi condiții.

Pentru a asigura eliminarea elementelor de ajutor de stat la nivelul *administratorului* infrastructurii, trebuie respectate conditiile de mai jos:

**A) Investiții pentru crearea, dezvoltarea transportului public în comun nepoluant**

În cazul municipiilor reşedinţă de judeţ ale căror sisteme de transport public sunt puse la dispoziția operatorilor/transportatorilor autorizaţi (de către municipii sau prin mandatarea Asociaţiei de dezvoltare intercomunitară având ca scop serviciul de transport public zonal), solicitanții au obligația de a avea încheiat la momentul depunerii Cererii de finanțare sau de a încheia în termen de maxim 18 luni de la semnarea Contractului de finanțare un contract de delegare a gestiunii serviciului de transport public local / zonal de călători / hotărâre de dare în administrare a furnizării / prestării serviciului de transport public, conform cu prevederile Regulamentului (CE) nr. 1370/2007, ale Legii serviciilor comunitare de utilităţi publice nr. 51/2006 republicată, cu modificările şi completările ulterioare și ale Legii serviciilor publice de transport persoane în unităţile administrativ-teritoriale nr. 92/2007, cu modificările şi completările ulterioare, în vederea realizării prin intermediul acestui apel de proiecte a următoarelor tipuri de investiţii/ activităţi:

* Achiziționarea de material rulant electric (tramvaie);
* Modernizarea materialului rulant electric existent (tramvaie);
* Achiziționarea de troleibuze și autobuze electrice;
* Crearea, modernizarea, reabilitarea, extinderea căilor de rulare pentru tramvaie;
* Crearea, modernizarea, reabilitarea, extinderea rețelelor de alimentare troleibuze;
* Crearea, modernizarea, reabilitarea, extinderea stațiilor de încărcare electrică pentru autobuze electrice;
* Crearea, modernizarea, reabilitarea, extinderea depourilor/autobazelor aferente transportului public în comun nepoluant, inclusiv infrastructura tehnică aferentă;
* Crearea, modernizarea, reabilitarea, extinderea stațiilor de transport public de călători (tramvai, troleibuz, autobuz), inclusiv asigurarea accesibilității pentru persoanele cu dizabilități;
* Crearea, modernizarea, extinderea sistemelor de management inteligent al traficului, precum și a altor sisteme de transport inteligente, cum ar fi: sisteme de monitorizare video CCTV, sisteme de semnalizare și semaforizare adaptivă și sincronizată, ce poate asigura prioritizarea mijloacelor de transport în intersecțiile semnalizate/ semaforizate, sisteme de localizare a mijloacelor de transport public urban și de managementul flotei (de exemplu prin GPS), sisteme de e-ticketing, sisteme de informare în timp real a pasagerilor, crearea de aplicaţii software pentru informarea în timp real a utilizatorilor asupra programului mijloacelor de transport în comun, inclusiv aplicaţii software pentru planificarea călătoriei, alte sisteme de informare (VMS – sisteme de mesaje variabile), amplasarea de senzori de detectare a vehiculelor, dotarea centrului de comandă pentru managementul traficului, cu componente specifice software și hardware, precum şi lucrări de construcţii şi instalaţii în cadrul dispeceratelor pentru modernizarea/reabilitarea acestora, dezvoltarea solutiilor inteligente pentru managementul parcarilor.

**B) Investiții** **pentru crearea, dezvoltarea de moduri altenative de transport nepoluat**

Pentru investițiile pentru crearea, dezvoltarea de moduri altenative de transport nepoluant, ce vor fi operate de către terțe părți după finalizare (alții decât solicitantul), transmiterea către aceştia a dreptului de exploatare a infrastructurii/ bunurilor create/ modernizate/ reabilitate/ extinse prin proiect pe perioada de durabilitate a contractului de finanţare, pentru îndeplinirea activităților corespunzătoare obiectivelor proiectelor, se face prin procedură competitivă, transparentă și nediscriminatorie, în condiţiile legii, precum şi ale prevederilor art. 107 din Tratatul privind Funcționarea Uniunii Europene (TFUE).

În această situaţie se pot încadra următoarele activităţi:

* Amenajarea de parcări în punctele terminus ale liniilor de transport în comun, la limita UAT;
* Construirea, modernizarea, reabilitarea, extinderea pistelor și traseelor pentru biciclete, a parcarilor pentru biciclete, inclusiv sistemelor de inchiriere de biciclete;
* Crearea, modernizarea, extinderea de zone și trasee pietonale și semi-pietonale partajate (pentru pietoni, biciclisti, și deplasari motorizate pentru riverani), inclusiv prin reconversia strazilor.

# 4. CRITERII DE ELIGIBILITATE

Cererea de finanțare depusă (inclusiv anexele la aceasta) face obiectul verificării, pe baza criteriilor enumerate în continuare și incluse în grilele anexate la prezentul ghid.

**Toate criteriile de eligibilitate menţionate în prezentul ghid se verifică doar pentru activităţile eligibile prevăzute în proiect, iar realizarea activităţilor ne-eligibile se află în răspunderea solicitantului, acesta urmând a se asigura de respectarea legislaţiei în vigoare pentru realizarea lor. Se va avea în vedere faptul că,** **în situația în care obiectivele proiectului nu vor putea fi atinse, finanțarea acordată poate fi recuperată în conformitate cu prevederile din contractul de finanțare.**

## 4.1 Eligibilitatea solicitantului

1. **Forma de constituire a solicitantului**

Solicitanții de finanțare eligibili ai proiectelor depuse în cadrul Prioritații de investiții 4 sunt reprezentați de urmatoarele autorități publice locale **din Regiunea de Dezvoltare Nord-Est**:

* **Unități administrativ-teritoriale municipii reședință de județ**, definite conform Legii nr. 215/2001 a administraţiei publice locale, cu modificările şi completările ulterioare și constituite potrivit Legii nr. 2/1968 privind organizarea administrativă a teritoriului României, republicată;
* **Parteneriate dintre unitatea administrativ-teritorială municipiul reședință de județ cu unitatea administrativ-teritorială judeţul**/**oraşe/municipii/comune din: zona funcţională urbană (Z.U.F) / zona metropolitană (Z.M) / asociații de dezvoltare intercomunitară în scopul realizării în comun a unor proiecte de dezvoltare de interes zonal sau regional ori al furnizării în comun a unor servicii publice** **(ADI)**.

**Unitatea administrativ-teritorială judeţul**/**oraşele/municipiile/comunele**, cu care se încheie parteneriate pentru depunerea şi implementarea în comun a proiectelor din cadrul prioritații de investiție 4, trebuie să fi făcut parte din zona de studiu comună a P.M.U.D. aferent respectivului municipiu, respectiv proiectele depuse să fie înscrise în PMUD și în strategia teritorială aferentă DUI.

Se va avea în vedere faptul că în cazul proiectelor depuse de parteneriate dintre unitatea administrativ-teritorială municipiul reședință de județ și UAT orașe/municipii/comune/judeţul din zona funcţională urbană a acestuia/zona metropolitană, după caz, pentru realizarea investițiilor comune în sistemele de transport public de călători, descrise mai sus, vor trebui respectate inclusiv condițiile art. 5, alin. (2), lit. b) din Regulamentul (CE) nr. 1370/2007, respectiv va trebui probată existența unei Asociaţii de dezvoltare intercomunitară (ADI) având ca scop serviciul de transport public zonal de călători. Ȋn mod evident, această Asociaţie de dezvoltare intercomunitară (ADI) va include UAT-urile din parteneriatul constituit în vederea depunerii și implementării acestor proiecte, care vor mandata ADI pentru încheierea contractului de servicii publice de transport.

|  |  |  |  |
| --- | --- | --- | --- |
|  | Ȋn situația în care **UAT județul** este membră a unei ADI având ca scop serviciul de transport public zonal de călători, se vor avea în vedere prevederile art. 10, alin. 6 lit. b din Legea nr. 51/2006 actualizată, cu modificările şi completările ulterioare, cu privire la proprietarul bunurilor aferente investiţiilor comune în sistemele de transport public realizate în UAT-urile membre ale ADI. | | |
|  | | Încheierea parteneriatelor este justificată prin realizarea în comun a unor investiţii ce sunt/vor fi deţinute şi/sau utilizate de toţi partenerii implicaţi. |

În situaţia în care liderul de parteneriat/un partener al solicitantului de finanţare pentru proiecte de investiţii comune în sistemele de transport public şi totodată membru al unei asociaţii de dezvoltare intercomunitară având ca scop serviciul de transport public zonal de călători se retrage din asociaţie, sunt aplicabile prevederile art. 10, alin. 11, cap. II din Legea nr. 51/2006 republicată, cu modificările şi completările ulterioare.

**2. Solicitantul şi/sau reprezentantul său legal, inclusiv partenerul şi/sau reprezentantul său legal, dacă este cazul, nu se încadrează în urmatoarele situații de excludere prezentate în Declarația Unică (Anexa 3 la ghidul specific) :**

1. Solicitantul nu se află într-una din următoarele situații :

a) în stare de faliment/ insolvenţă sau obiectul unei proceduri de lichidare sau de administrare judiciară, a încheiat acorduri cu creditorii, şi-a suspendat activitatea economică sau face obiectul unei proceduri în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale;

b) nu face obiectul unei proceduri legale pentru declararea sa într-una din situațiile de la punctul a);

c) în dificultate, în conformitate cu prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

d) să fi fost găsit vinovat printr-o hotărâre judecătorească definitivă pentru comiterea unei fraude/infracțiuni referitoare la obinerea şi utilizarea fondurilor europene şi/sau a fondurilor publice naţionale aferente acestora, în conformitate cu prevederile Codului Penal aprobat prin Legea nr. 286/2009, cu modificările şi completările ulterioare.

B. Reprezentantul legal care îşi exercită atribuţiile de drept, pe perioada procesului de evaluare, selectie și contractare, nu se afla într-una din situațiile de mai jos:

a) Să fie subiectul unui conflict de interese definit în conformitate cu prevederile naţionale/comunitare în vigoare sau să se afle într-o situaţie care are sau poate avea ca efect compromiterea obiectivității și imparțialității procesului de verificare, contractare și implementare a proiectului.

b) în situația de a induce în eroare Autoritatea de Management, sau comisiile de verificare, prin furnizarea de informaţii incorecte în cadrul prezentului apel de proiecte sau a altor apeluri de proiecte derulate în cadrul PR Nord-Est.

c) în situația de a încerca/de a fi încercat să obţină informaţii confidenţiale sau să influenţeze comisiile de verificare sau Autoritatea de Management pe parcursul procesului de verificare a prezentului apel de proiecte sau a altor apeluri de proiecte derulate în cadrul PR Nord-Est.

d) Să fi suferit condamnări definitive în cauze referitoare la obţinerea şi utilizarea fondurilor europene şi/sau a fondurilor publice naţionale aferente acestora.

C. Solicitantul trebuie să se regăsească în următoarele situații:

a) În cazul solicitantului pentru care au fost stabilite debite în sarcina sa ca urmare a măsurilor legale întreprinse de autoritatea de management, acesta va putea încheia contractul de finanţare în următoarele situaţii:

✔ recunoaşte debitul stabilit în sarcina sa de autoritatea de management pentru POR/PR Nord-Est şi îl achită integral, ataşând dovezi în acest sens, cu excepția proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat.

✔ a contestat în instanţă notificările/procesele verbale/notele de constatare a unor debite și prin decizie a instanțelor de judecată acestea au fost suspendate de la executare, anexând dovezi în acest sens.

b) Să fi achitat obligaţiile de plată nete către bugetul de stat și respectiv bugetul local în ultimul an calendaristic

c) Deține dreptul legal de a desfășura activitățile prevăzute în cadrul proiectului.

**3.** **Drepturi asupra imobilului, mijloacelor de transport public şi asupra altor bunuri mobile și/sau imobile necesare[[6]](#footnote-6), după caz, ce fac obiectul proiectului:**

Solicitantul la finanțare trebuie să demonstreze cel puțin unul din următoarele drepturi:

1. **Dreptul de proprietate publică/privată;**
2. **Dreptul de administrare;**
3. **Dreptul de superficie;**
4. **Dreptul de concesiune.**

Din documentele privind drepturile reale asupra obiectelor de investiție trebuie să reiasă faptul că dreptul respectiv este menţinut pe toată perioada de implementare și durabilitate a investiţiei.

Solicitantul trebuie sa dețină dreptul de proprietate asupra obiectelor de investiție propuse prin proiect, respectiv să demonstreze că acestea nu sunt afectate de limitari legale, convenționale, judiciare ale dreptului real invocat, incompatibile cu realizarea activităților proiectului (de ex. limite legale, convenționale etc). În acest sens, va depune documentele justificative menționate la secțiunea 5.2.1 de mai jos.

***Nu se acceptă înscrierea provizorie a dreptului de proprietate/ a dreptului de administrare menționat în cadrul acestei secțiuni.***

Cu referire la condiţiile de mai sus, nu vor conduce la respingerea proiectului din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul, etc).

Nu este considerată sarcină punerea la dispoziţia operatorului de transport public local de călători a sistemelor de transport public ce fac obiectul proiectului.

În cazul în care dreptul de folosință/administrare asupra imobilelor a fost dat unui operator de transport public, se va atasa la cererea de finanțare, inclusiv acordul acestuia pentru implementarea activităților din proiectul propus.

În cazul în care solicitantul **demonstrează doar un drept de folosinţă** asupra obiectivelor de investiție exemplificate mai jos, acesta trebuie să demonstreze **acordul proprietarului** pentru realizarea activităților proiectului și menținerea investiției pentru o perioadă care să acopere durabilitatea proiectului:

* **Dreptul de folosinţă asupra mijloacelor de transport public deţinute de către operatorul de transport public,** pentru instalarea echipamentelor aferente sistemelor de e-ticketing/managementul traficului/alte sisteme de transport inteligente;
* **Dreptul de folosinţă asupra unor imobile aflate în proprietatea operatorului de transport public/altor instituţii publice, ce vor funcţiona ca dispecerate aferente acestor sisteme,** pentru instalarea echipamentelor aferente sistemelor de e-ticketing/managementul traficului/alte sisteme de transport inteligente. În acest caz, asupra clădirii dispeceratelor pentru care solicitantul are asigurat doar dreptul de folosinţă nu se vor executa prin proiect lucrări de construire pentru care este necesară autorizația de construire;
* **Dreptul de folosinţă asupra unor imobile pentru instalarea componentelor subsistemelor CCTV, respectiv a camerelor de supraveghere a traficului, ce fac parte din sistemul de management al traficului sau a camerelor de supraveghere a parcărilor pentru biciclete, „park and ride”,** după caz;
* **Dreptul de folosinţă a unor imobile (de ex. stâlpi),** pentru instalarea punctuală a sistemului de iluminat pentru zone pietonale, semi-pietonale şi piste/trasee pentru biciclete. În acest caz, asupra imobilelor respective nu se vor executa lucrări de construire pentru care este necesară autorizația de construire.

Pentru reţeaua sistemului de iluminat public, se acceptă inclusiv dovedirea **dreptului de trecere[[7]](#footnote-7)**, conform prevederilor Legii 51/2006 republicată, cu modificările şi completările ulterioare.

Fiecare caz în parte va fi analizat la nivelul AM PR Nord-Est în cadrul etapelor de evaluare, selecție și contractare.

În cazul investiţiilor de tipul pasajelor supra şi subterane care intersectează infrastructura de căi ferate sau în situația trecerilor la nivel cu calea ferată, se va anexa avizul/acordul administratorului căilor ferate pe durata lucrărilor, iar cheltuielile se vor încadra în categoria celor neeligibile. Se vor respecta cerințele cuprinse de avizul/acordul administratorului căii ferate.

1. **Solicitantul asigură contribuția proprie la valoarea cheltuielilor eligibile (minim 2% din valoarea cheltuielilor), acoperirea cheltuielilor neeligibile ale proiectului, precum și cele pentru buna funcționare a acestuia în perioada de durabilitate.**

## 4.2 Eligibilitatea proiectului și a activităților

**4.2.1 Încadrarea proiectului şi a activităţilor sale privind investiţiile în acţiunile specifice sprijinite în cadrul Priorității de investiții 4**

Prin intermediul Prioritatii de investiție 4 se urmarește îmbunătăţirea eficienţei transportului public de călători, a frecvenţei şi a timpilor săi de parcurs, accesibilităţii, transferului către acesta de la transportul privat cu autovehicule, precum şi a transferului către modurile nemotorizate de transport.

Activităţile eligibile enumerate mai jos nu sunt limitative, alte activităţi de tipul celor de mai jos pot fi considerate eligibile dacă acestea contribuie la realizarea obiectivelor sprijinite prin **Prioritatea de investiție 4** şi dacă solicitantul justifică necesitatea derulării lor în scopul implementării în condiţii optime a proiectului.

De asemenea, există posibilitatea ca un proiect să conţină inclusiv **activităţi ne-eligibile,** cheltuielile aferente fiind considerate ne-eligibile.

**Activităţile eligibile ale proiectului** trebuie să se încadreze în următoarele acţiuni:

**Actiunea A. Investiții destinate implementarii mobilitatii urbane durabile prin crearea, dezvoltarea transportului public în comun nepoluant**

1. ***Activități ce vizează infrastructura de transport public (infrastructură rutieră, cale de rulare tramvai, reţea de troleibuz etc):***

**1.1. Crearea/modernizarea/reabilitarea/extinderea traseelor de transport public electric, respectiv:**

**a)** **căi de rulare pentru tramvaie** (cu toate elementele componente necesare funcționării acesteia: infrastructură, suprastructură, aparate de cale, linii de depouri, rețea fir, substații de redresare etc.);

Ca regulă generală, calea de rulare a tramvaiului trebuie să fie separată fizic de traficul general (de exemplu, prin sisteme de tip bolarzi, garduri, borduri, diferenţă de nivel etc.), cu excepţia unor zone unde traseul va fi folosit în comun cu traficul general din motive operaţionale clare (de exemplu intersecţii, gâtuiri punctuale, trama stradală unde este **imposibilă** crearea de benzi dedicate, zonă semi-pietonală etc.), iar în asemenea cazuri tramvaiul va trebui să aibă prioritate, prin măsuri de managementul traficului.

**b)** **rețele de alimentare troleibuze** (inclusiv stâlpi rețea fir, stații transformare și redresare, etc.);

**c)** **stații de alimentare a autobuzelor electrice;**

**d)** **stații de transport public de călători (tramvai, troleibuz, autobuz), inclusiv asigurarea accesibilității pentru persoanele cu dizabilități;**

Stațiile de transport public urban de călători pot fi construite/modernizate și în localităţi din zona urbană funcţională/zona metropolitană, cu respectarea cerinţelor din secţiunea 4.1 din prezentul ghid.

Crearea/modernizarea stațiilor de transport public de călători județean/interjudeţean poate reprezenta o activitate/cheltuială eligibilă prin Prioritatea de Investiții 4, doar dacă sunt folosite în comun pentru transportul public local/zonal, cu respectarea celorlalte condiţii de eligibilitate din ghid.

1. **benzi separate, folosite exclusiv** **pentru mijloacele de transport public de călători, în vederea** creșterii vitezei medii de deplasare a vehiculelor de transport public de călători și implicit reducerii timpului petrecut de acestea în trafic.

Această activitate se poate realiza independent de alte investiții în infrastructura rutieră sau indiferent de categoria drumului, acolo unde trama stradala permite.

Această activitate presupune investitii în infrastructura rutiera aferenta culoarului benzii dedicate și **obligatoriu** separarea fizică a acesteia de restul traficului rutier prin sisteme specifice, avizate de instituțiile cu competențe în domeniul siguranței rutiere (de exemplu, **de tip bolarzi, garduri, borduri, diferenţă de nivel etc**).

Benzile dedicate pentru transportul public pot fi folosite de mai multe subsisteme de transport public (de exemplu, tramvai-autobuz).

În vederea construirii/modernizării/reabilitării/extinderii benzilor separate pentru transportul public de călători, sunt eligibile și activitățile de configurare/reconfigurare a infrastructurii rutiere pe străzile urbane deservite de transport public de călători.

1. **infrastructura rutiera utilizata de transportul public în comun nepoluant (strazi cu o singura banda pe fiecare sens de circulatie);**

Aceasta activitate este considerată eligibilă doar în cazul în care activitatea de la punctul e) de mai sus, respectiv **construirea/modernizarea/extinderea benzilor separate dedicate transportului public**, nu poate fi realizată ca urmare a faptului că trama stradală nu permite (străzi cu o singura banda pe fiecare sens de circulatie).

Se recomandă partajarea adecvată a infrastructurii rutiere între diferitele moduri de transport, creându-se astfel condițiile pentru îmbunătățirea eficienței transportului public, dezvoltarea altor forme de transport nepoluante (mersul pe bicicletă și mersul pe jos), creșterea nivelului de siguranță pentru toți utilizatorii infrastructurii stradale și reducerea transportului privat cu autoturisme.

1. **poduri/pasaje, atunci când sunt parte a traseului de transport public nepoluant prezentate la punctele a, e și f de mai sus (nu ca investiție separată).**

**h)** **amenajarea de parcări în punctele terminus ale liniilor de transport în comun nepoluant,** **în zona de acces în municipiu/oras, pentru a încuraja continuarea calatoriei spre punctele de interes cu mijloacele de transport în comun**

Aceste parcări vor fi amplasate lângă stațiile capăt de linie de tramvai, troleibuz și autobuz cele mai apropiate de limita administrativ-teritorială a municipiului sau din localităţile din zona urbană funcţională/zona metropolitană.

Astfel, prin realizarea acestora se urmărește reducerea pătrunderii fluxurilor motorizate pe rețeaua stradală a municipiilor, prin încurajarea schimbării modale de la transportul privat la transportul public și, după caz, la modurile nemotorizate de transport (mersul cu bicicleta), evitarea congestionării traficului și reducerea cererii de locuri de parcare din municipiu.

**Totodata, se va avea în vedere demonstrarea capacitatii intermodale a acestora și realizarea unei analiza cost-beneficiu din prisma mobilitatii urbane durabile.**

|  |  |
| --- | --- |
|  | În vederea asigurării sustenabilităţii proiectelor ce conţin activităţi eligibile privind crearea/extinderea/modernizarea/reabilitarea, după caz, a infrastructurii rutiere aferente străzilor urbane (cu toate elementele componente), pistelor pentru biciclete, zonelor şi traseelor pietonale, este eligibilă subactivitatea de **construire/extindere/modernizare/reabilitare a reţelelor sistemelor de alimentare cu apă, de canalizare a apelor uzate şi a apelor pluviale, precum şi a canalelor tehnice pentru reţele, situate doar în corpul acelor străzi urbane, piste pentru biciclete şi/sau zone/trasee pietonale**, ce fac obiectul activităţilor eligibile ale proiectului. Pentru această sub-activitate vor fi respectate condiţiile de eligibilitate şi plafoanele de cheltuieli eligibile stabilite prin prezentul ghid şi anexele la acesta, acolo unde este cazul. |

**1.2. Crearea/modernizarea/reabilitarea/extinderea depourilor/autobazelor aferente transportului public în comun nepoluant, inclusiv infrastructura tehnică aferentă, respectiv:**

1. Clădirile depourilor şi a autobazelor, inclusiv clădirile cu funcție administrativă;
2. Spațiile de garare/parcare a mijloacelor de transport public nepoluant din incinta depoului/autobazei, inclusiv parcări, macaze, rețea de contact pentru troleibuz/tramvai etc;
3. Stații de alimentare pentru tipurile de mijloace de transport public nepoluant eligibile prin Prioritatea de investitii 4;
4. Achiziționarea/montajul de mașini-unelte și echipamente de diagnostic pentru atelierele interne de reparații ale mijloacelor de transport public nepoluant;
5. Instalații de curatare a mijloacelor de transport public nepoluant.

Depourile nou create pot fi amplasate și în localităţi din zona urbană funcţională/zona metropolitană, cu respectarea cerinţelor din secţiunile 3 și 4.1 din prezentul ghid.

1. ***Activități* *ce vizează componente ale sistemului de managementul traficului, respectiv crearea, modernizarea, extinderea sistemelor de management inteligent al traficului, precum și a altor sisteme de transport inteligente,*** cum ar fi***:***
2. Sisteme de monitorizare video CCTV;
3. Sisteme de semnalizare și semaforizare adaptivă și sincronizată, ce poate asigura prioritizarea mijloacelor de transport în intersecțiile semnalizate/semaforizate;
4. Sisteme de localizare a mijloacelor de transport public urban și de managementul flotei (de exemplu prin GPS);
5. Sisteme de e-ticketing (de exemplu: puncte automate speciale de vânzare carduri, echipamente specifice instalate în mijloacele de transport și în stații - dispozitive de validare carduri, unități GPS, computere de bord, modemuri, routere etc., dispozitive mobile de verificare a cardurilor, sisteme centrale informatice (atât componente hardware, cât și software) instalate în dispecerate, către care vor fi transmise toate informațiile privind funcționarea și operarea sistemului „e-ticketing”, crearea de aplicaţii software, pentru achiziţionarea electronică a biletelor de transport public local/zonal);
6. Sisteme de informare în timp real a pasagerilor;
7. Crearea de aplicaţii software pentru informarea în timp real a utilizatorilor asupra programului mijloacelor de transport în comun, inclusiv aplicaţii software pentru planificarea călătoriei;
8. Alte sisteme de informare (VMS – sisteme de mesaje variabile);
9. Amplasarea de senzori de detectare a vehiculelor;
10. Dotarea centrului de comandă pentru managementul traficului, cu componente specifice software și hardware, precum şi lucrări de construcţii şi instalaţii în cadrul dispeceratelor pentru modernizarea/reabilitarea acestora;
11. Dezvoltarea solutiilor inteligente pentru managementul parcarilor.

Aceste sisteme pot fi amplasate în dispecerate, în staţii şi în mijloacele de transport public de călători, pe alte componente de infrastructură.

**ATENTIE!** **Amplasarea sistemelor de management inteligent al traficului enumerate mai sus va urmări în principal acordarea priorității în trafic pentru mijloacele de transport public şi pentru utilizatorii modurilor nemotorizate de transport, informarea mai bună a pasagerilor transportului public de călători/pietonilor/biciclişti.**

1. ***Activități ce vizează mijloace de transport aferente sistemelor de transport public de călători, inclusiv asigurarea accesibilității în mijloacele de transport în comun pentru persoanele cu dizabilități : modernizarea, achiziționarea de material rulant electric (tramvaie), troleibuze și autobuze electrice***

Autobuzele achiziționate prin proiect vor putea fi utilizate pentru a deservi o zona metropolitană sau o zonă urbană funcțională din care face parte solicitantul. Drept urmare, acestea nu vor putea fi utilizate în scopul transportului public de călători județean/interjudețean din afara zonei metropolitane/zonei urbane funcționale.

**Atenţie!** Toate vehiculele de transport public achiziţionate/modernizate (tramvaie, troleibuze, autobuze) trebuie sa întruneasca cerinţele minime legate de accesibilitate pentru persoanele cu mobilitate redusă, asigurând compatibilitatea acestora cu infrastructura din jur. Totodata, se recomanda implementarea de masuri suplimentare faţă de minimul legislativ.

**Actiunea B. Investiții destinate implementării mobilității urbane durabile prin crearea, dezvoltarea de moduri alternative de transport nepoluant.**

1. **Activități ce vizează construirea/modernizarea/reabilitarea/extinderea pistelor și traseelor pentru biciclete, a parcărilor pentru biciclete, inclusiv sistemelor de închiriere de biciclete, cum ar fi :**
2. Piste și trasee pentru biciclete (inclusiv poduri/pasaje/pasarele atunci cand sunt parte a unui traseu de biciclete, din proiectul propus la finanțare).

Această activitate presupune investiții în infrastructura velo și **obligatoriu** separarea fizică a acesteia de restul traficului rutier prin sisteme specifice, avizate de instituțiile cu competențe în domeniul siguranței rutiere (de exemplu, **de tip bolarzi, garduri, borduri, diferenţă de nivel etc**).

Pistele/traseele pentru biciclete din proiect trebuie să fie integrate într-o rețea urbană continuă, deja existentă sau propusă a fi creată prin proiect sau prin proiecte complementare, care să ofere legături cu zonele de importanță locală sau turistică ale municipiului/Z.U.F/Z.M..

1. Parcări pentru biciclete, inclusiv instalarea de rastele și camere de supraveghere video a acestora.
2. Integrarea de infrastructuri (facilități) velo în parcările auto existente.

Aceasta sub-activitate trebuie să faca parte dintr-o intervenție mai amplă, și nu poate fi singura activitate vizată în categoria B de investiții.

1. Sistemul de iluminat public care deservește piste de biciclete sau trasee pentru biciclete şi pietoni.
2. Sisteme de închiriere de biciclete (tip „bike-sharing”, „bike-rental”) care pot include stațiile de închiriere, bicicletele, dotările necesare bunei funcționări a acestora, rastele etc.

**Atenție!** Aceasta sub-activitate este eligibilă doar atunci cand se dovedește complementaritatea acesteia cu sub-activitatea de la punctul a), respectiv, nu sunt eligibile sistemele de închiriere de biciclete dacă acestea nu sunt asociate unor piste și/sau trasee pentru biciclete.

1. **Activități ce vizează crearea, modernizarea, extinderea de zone și trasee pietonale și semi-pietonale partajate (pentru pietoni, bicicliști, și deplăsari motorizate pentru riverani), inclusiv prin reconversia strazilor, cum ar fi :**
2. Zone exclusiv pietonale și/sau amenajări urbane pentru pietoni.
3. Zone cu caracter prioritar pietonal, utilizate în comun cu transportul public urban de călători, zone de tip „shared-space”, dedicate transportului nemotorizat, zone semi-pietonale partajate.
4. Trasee pietonale și trotuare, inclusiv sisteme pentru limitarea folosirii acestora pentru parcarea autoturismelor.
5. Poduri/pasaje/pasarele pietonale (inclusiv cele mixte velo și pietonale), fără componenta de trafic rutier, atunci cand sunt parte a traseului/zonei pietonale (nu ca investiție separată).
6. Sisteme de reducere/interzicere a circulației autoturismelor.

Activitățile de la punctele 1 și 2 de mai sus pot include toate sistemele necesare unei bune funcționări și utilizări a acestora (indicatoare, panouri de informare, mobilier urban, componente de accesibilizare, iluminat etc).

**În plus, ca parte componentă a proiectelor de mobilitate urbană (transport public în comun nepoluant) pot fi avute în vedere și:**

* **Amenajarea de aliniamente de arbori și arbuști (inclusiv realizarea de înierbări)** în corpul drumurilor în zonele pietonale și semi-pietonale, în lungul pistelor pentru biciclete, trasee pietonale, parcări de tip „park and ride” etc.
* **Configurarea, reconfigurarea infrastructurii rutiere pe străzile urbane, pentru prioritizarea transportului cu bicicleta și pietonal, accesibilizarea infrastructurii de transport pentru persoanele cu dizabilități.**

**3. *Alte activități realizate ca parte integranta a proiectelor***

-elaborarea/actualizarea de planuri de mobilitate urbana durabilă, analize, studii;

- **În mod obligatoriu** vor fi prevazute măsuri de comunicare și vizibilitate, conform anexei .... la Contractul de finanțare

- **În mod obligatoriu** vor fi prevăzute acțiuni de informare/consultare/conștientizare a grupurilor tintă asupra viitoarelor beneficii aduse de implementarea proiectului asupra calității vieții si sănătății

* ***Recomandăm ca activitățile proiectelor să promoveze principiile inovării sociale urmărind îmbunătățirea condițiilor de muncă, educația, dezvoltarea locală sau sănătatea, sau abordând probleme critice, cum ar fi sărăcia sau discriminarea.***

4.2.2. Proiectul propus spre finanţare nu trebuie să fie încheiat în mod fizic sau implementat integral înainte de depunerea cererii de finanțare în cadrul PR Nord-Est 2021-2027, indiferent dacă toate plățile aferente au fost realizate sau nu de către beneficiar (art. 63 din Regulamentul (UE) nr. 1060/2021)

Nu sunt eligibile investiţiile care au fost finalizate din punct de vedere fizic (de ex. a fost efectuată recepţia la terminarea lucrărilor, a fost semnat procesul-verbal de predare-primire a echipamentelor) până la momentul depunerii cererii de finanțare.

Contractele de lucrări și de furnizare de echipamente trebuie să fi fost încheiate după data de 01.01.2021, în caz contrar cheltuielile aferente acestora sunt neeligibile.

4.2.3 Proiectul propus nu a mai beneficiat de finanţare publică, pentru activităţile eligibile, astfel:

- proiecte fără lucrări începute – 5 ani înainte de data depunerii cererii de finanțare pentru acelaşi tip de activităţi (construcţie/ extindere/ modernizare/reabilitare) realizate asupra aceleiaşi infrastructuri/ aceluiaşi segment de infrastructură şi nu beneficiază de fonduri publice din alte surse de finanţare, altele decât cele ale solicitantului

sau

- proiecte cu lucrări începute - 5 ani înainte de data emiterii ordinului de începere a contractului de lucrări, pentru acelaşi tip de activităţi (construcţie/extindere/ modernizare/reabilitare) realizate asupra aceleiaşi infrastructuri/ aceluiaşi segment de infrastructură, nu s-a aflat în perioada de garanţie pentru activităţile enumerate anterior şi nu beneficiază de fonduri publice din alte surse de finanţare, altele decât cele ale solicitantului

În caz că proiectul prezintă lucrări care nu se încadrează în prezenta condiţie, cheltuielile aferente acelor lucrări vor fi considerate neeligibile.

Se va vedea **Declarația pe propria răspundere a solicitantului** (**Anexa 3 din cadrul ghidului solicitantului**).

Criteriul nu se aplică pentru lucrările de întreținere și reparații curente.

4.2.4 Valoarea nerambursabilă a proiectului este de minim 500.000 euro\*.

Cursul valutar la care se va calcula și verifica respectarea valorii minime este cursul inforeuro din luna publicării ghidului solicitantului, respectiv luna .....: 1 euro=...... lei.

Acest curs va fi utilizat inclusiv la semnarea contractului de finanţare.

\*Finanțarea se va face în limita alocării financiare aprobate pentru fiecare municipiu reședință de județ, în conformitate cu prevederile *Documentului-Cadru de Împlementare a Dezvoltării Urbane*, cu modificările şi completările ulterioare.

4.2.5 Perioada de implementare a activităților proiectului nu depășește 31 decembrie 2029

Perioada de implementare a activităţilor proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului.

**Important!**

1. Indiferent de perioada de implementare a proiectului, principalul contract de achiziție al contractului de finanțare trebuie încheiat, raportat la data semnării contractului de finanțare, într-o perioadă de maximum 6 luni pentru contractele de furnizare, respectiv maximum 9 luni pentru contractele de lucrări. Nerespectarea condiției anterior menționată poate constitui motiv de reziliere a contractului de finanțare.

2. Conform prevederilor OUG 156/2020, beneficiarul are obligaţia să încheie contracte de achiziţie publică în condiţiile legii pentru cel puţin 70% din valoarea granturilor alocate prin bugetele aprobate cu această destinaţie, pe o perioadă de 3 ani de la data încheierii contractelor de finanţare conform procedurilor legale.

4.2.6. Proiectul respectă prevederile legislaţiei comunitare şi naţionale în domeniul dezvoltării durabile, egalităţii de şanse şi nediscriminării, egalităţii de gen şi accesibilitate.

În procesul de pregătire, contractare, implementare şi valabilitate a contractului de finanţare, solicitantul a respectat şi va respecta:

1. legislaţia naţională şi comunitară aplicabilă în domeniul egalităţii de şanse, de gen, nediscriminare, accesibilitate;
2. legislaţia naţională şi comunitară aplicabilă în domeniul dezvoltării durabile, protecţiei mediului, eficienţei energetice, al muncii și al achizițiilor publice.

Solicitanții sunt încurajați să integreze aspectele de mediu în elaborarea și implementarea proiectelor, prin identificarea de soluții eco, achiziții publice verzi și responsabile social. Se recomandă utilizarea de materiale de construcții certificate Eco Label. Se recomandă realizarea preponderentă a achizițiilor verzi pentru echipamente și dotări.

Solicitantul va declara în cadrul **Declarația pe propria raspundere a solicitantului** că va respecta obligaţiile prevăzute în legislaţia comunitară şi naţională în domeniul dezvoltării durabile, egalităţii de şanse gen, nediscriminarii și accesibilității persoanelor cu dizabilități.

Pentru stabilirea abordării optime în respectarea acestor principii, se recomandă utilizarea:

- Conventia ONU privind drepturile persoanelor cu dizabilități[[8]](#footnote-8) inclusiv Ghidul privind reflectarea Conventiei ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă pentru perioada 2021-2027, realizat de Ministerul Investițiilor și Proiectelor Europene[[9]](#footnote-9), unde la anexele 3 și 4 este listată legislația relevantă.

- Carta Drepturilor fundamentale ale Uniunii Europene (2012/C 326/02)[[10]](#footnote-10) inclusiv Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile[[11]](#footnote-11).

Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și alte acțiuni suplimentare (dacă este cazul).

4.2.7 Strategia de dezvoltare teritorială din care face parte proiectul a obținut Avizul de conformitate emis de Serviciul Dezvoltare Urbana (SDU) din cadrul ADR Nord-Est iar proiectul se regăsește în cadrul listei de proiecte prioritizate cu încadrarea în alocarea bugetară a solicitantului.

4.2.8 Locul de implementare a proiectului este situat în municipiile resedintă de județ, inclusiv zona funcţională urbană/zona urbană metropolitană din care acestea fac parte, din Regiunea de Dezvoltare Nord-Est.

4.2.9 Proiectele care vizează realizarea de investiții în sistemele de transport public local/zonal de călători respectă prevederile Regulamentului (CE) nr. 1370/2007 şi regulile privind ajutorul de stat

Se vor avea în vedere prevederile secțiunii 3 din prezentul ghid. Îndeplinirea acestui criteriu de eligibilitate, se va realiza în baza declarației pe propria răspundere a solicitantului, iar în etapa de implementare se vor depune în mod obligatoriu, documentele prezentate în cadrul sectiunii 5.6 din prezentul ghid.

4.2.10 Complementaritatea activităţilor care asigură caracterul integrat al proiectului

Pentru a se răspunde într-un mod eficient la cerinţele Prioritatii de investiție 4 şi pentru a se asigura caracterul integrat al proiectului prin complementaritatea activităţilor investitiilor propuse, se vor avea în vedere aspectele menționate mai jos.

Atunci când o strategie teritorială implică investiții care beneficiază de sprijin din unul sau mai multe fonduri, din partea mai multor programe sau din partea mai multor priorități din cadrul aceluiași program, acțiunile pot fi realizate ca investiții teritoriale integrate. În ceea ce priveste promovarea mobilității urbane multimodale durabile, ca parte a tranziției către o economie cu zero emisii de dioxid de carbon, investiția propusă trebuie să facă parte dintr-un pachet de proiecte integrate teritorial (să rezolve cat mai multe nevoi dintr-o anumită zonă/cartier) sau sectorial (să rezolve cat mai multe nevoi dintr-un anumit sector sau să asigure rezolvarea nevoilor unui sector la nivelul întregii zone urbane funcționale/orașului).

Astfel, în cererea de finanţare analizată se va prezenta, dacă este cazul, caracterul integrat al investiției propuse fie în cadrul proiectului, fie cu alte proiecte astfel încat să se creeze un răspuns coerent și integrat la problemele din mediul urban în cauză, care sa vizeze investiții din cele 2 categorii (A și B) enumerate mai jos. Totodată, în cererea de finanţare analizată se va indica obligatoriu poziţia din portofoliul de proiecte din SDT și PMUD.

Prin investiția propusă se pot finanța:

***A. Doar activități privind componentele principale ale sistemului de transport public de călători, respectiv:***

***A.1 componente de infrastructură de transport public (infrastructură rutieră, cale de rulare tramvai, reţea de troleibuz, etc),***

***A.2 componente ale sistemului de managementul traficului (doar dacă viteza de deplasare a mijloacelor de transport este afectată de traficul rutier. De exemplu, în cazul creării unor benzi dedicate transportului public, s-ar putea stabili, în urma analizei, că nu este necesară această activitate)***

***A.3 mijloace de transport aferente sistemelor de transport public de călători;***

In acest caz se vor avea în vedere următoarele posibilități:

1. proiectul să cuprinda activități ce vizează toate cele 3 subcategorii, respectiv atat infrastructura de transport public cat și componente ale sistemului de managementul traficului (dacă este cazul) precum și achizitionarea de mijloace de transport aferente sistemelor de transport public de călători.

b. proiectul sa cuprinda activități ce vizează doar una sau doua din cele 3 subcategorii, situație în care este necesară justificarea complementarității activităţilor investiției propuse fie cu activități din cadrul unor **proiecte finalizate,** fie cu activităţi din cadrul unor proiecte aflate **în implementare/în proces de evaluare depuse în cadrul Programului Regional Nord-Est 2021-2027.**

**Excepție : În cazul în care investiția propusă nu cuprinde activități din subcategoria A.1 ci doar activități din subcategoria A.2 și/sau A.3 este acceptată justificarea complementarității cu activitatea A.1 și prin intermediul unor proiecte aflate în implementare/în evaluare, finanțabile și din alte surse decat cele din Programul Regional Nord-Est 2021-2027.**

Aceste proiecte vor trebui sa fie indicate în clar în cererea de finanțare (de ex. se vor oferi informații ca: titlul proiectului, sursa de finanțare, perioada de implementare, rezultate obținute/indicatori etc.) și se vor anexa documente justificative în acest sens (de ex. contract de finanțare, proces-verbal de recepţie, proces-verbal de predare-primire, etc).

**Atenție: nu sunt finanțabile prin prezenta prioritate de investiție proiectele care propun activități ce vizează doar infrastructura rutieră sau doar stațiile de transport public aferente subcategoriei A1, demonstrand complementaritatea cu activități din subcategoriile A.2 și / sau A.3 propuse prin alte proiecte, indiferent de sursa lor de finanțare (a se vedea secțiunea 4.2.1).**

***B. alte activități decât cele privind componentele principale ale sistemului de transport public de călători de la punctul 1 de mai sus, respectiv DOAR activități privind implementarea mobilității urbane durabile prin crearea, dezvoltarea de moduri altenative de transport nepoluant (componenta B);***

În acest caz, proiectul va conţine subactivităţi/activităţi complementare, în mod obligatoriu, acolo unde este menționată o cerinţă expresă în acest sens, în cadrul **criteriului de eligibilitate 4.2.1** din prezentul ghid (de ex: nu se vor putea implementa soluții de bike-sharing fără existența infrastructurii velo aferente).

***C. Activități specifice atât componentei A, cât și componentei B.*** În acest caz, vor fi respectate atât condițiile prezentate în cadrul punctul A cât și cele din cadrul punctului B de mai sus.

Proiectele indicate ca fiind complementare cu investiția propusă aflate **în implementare/în evaluare** trebuie să fie finalizate până la finalul perioadei de implementare a Programului Regional Nord-Est 2021-2027, respectiv până la data de 31.12.2029 (se vor vedea clauzele specifice din Anexa 18).

De asemenea, proiectele complementare pot cuprinde atât activități specifice Componentei A cât și specifice Componentei B, atât timp cât acestea se completează şi contribuie împreună la atingerea obiectivului general de îmbunătățire a transportului public şi/sau a modurilor nemotorizate, de reducere a numărului de deplasări cu transportul privat (cu autoturisme) şi, implicit, de reducere a emisiilor de echivalent CO2 din transport, din acelaşi areal al municipiului/Z.U.F/Z.M.

În cazul în care în cadrul unei investitii propuse se regăsesc activităţi eligibile complementare atat din cadrul componentei A, cât și din componenta B, acest aspect va fi punctat suplimentar în cadrul Grilei de selecție (Anexa 2 la ghidul solicitantului).

ATENȚIE! Este obligatorie finanţarea pe lângă cererea de finanţare analizată, a proiectului/proiectelor cu activităţi complementare astfel încât sa fie îndeplinite condițiile minime de mai sus. În caz contrar, AM poate decide rezilierea contractului de finanțare.

4.2.11 Imunizarea la schimbările climatice

**Proiectul va include măsuri de atenuare și adaptare la schimbările climatice** având în vedere Metodologia privind Imunizarea la Schimbările Climatice și respectarea Principiului DNSH, disponibilă pe pagina web <https://www.adrnordest.ro/>, secțiunea Regio 2021-2027, Documente suport, Anexa 11 specifică prezentului ghid.

Solicitantul va realiza analiza în vederea atenuării schimbărilor climatice și adaptării infrastructurii la schimbările climatice conform metodologiei prevazute în *Comunicarea Comisiei 373/2021 -* Orientări tehnice referitoare la imunizarea infrastructurii la schimbările climatice în perioada 2021-2027 și, daca în urma acestei analize va rezulta necesitatea unor măsuri de atenuare și adaptare, acestea vor fi incluse în proiectul tehnic și vor fi descrise pe scurt în **Sectiunea** **Schimbari climatice și dezastre** din cererea de finanțare. De asemenea, se va menționa și secțiunea din proiectul tehnic în care acestea se vor regăsi. Dacă nu va rezulta necesitatea unor măsuri, solicitantul va justifica acest lucru.

**Aceasta cerință nu se aplică proiectelor ce au în vedere exclusiv achiziția de bunuri și/sau servicii.**

4.2.12 Respectarea principiului DNSH

Conform Regulamentul (UE) 1060/2021, proiectul sprijinit trebuie să cuprindă activități care respectă standardele și prioritățile Uniunii în materie de climă și mediu și **care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852 al Parlamentului European și al Consiliului**, respectiv: *atenuarea schimbărilor climatice*, *adaptarea la schimbările climatice*, *utilizarea durabilă și protejarea resurselor de apă și a celor marine*, *economia circulară*, *prevenirea și controlul poluării* și *protecția și refacerea biodiversității și a ecosistemelor*.

In cazul **proiectelor care implică lucrari de construire** se vor avea în vedere următoarele:

* Având în vedere faptul că primele două obiective de mediu, respectiv *atenuarea și adaptarea la schimbările climatice* constituie cei doi piloni ai procesului de imunizare la schimbările climatice, așa cum este descris în Comunicarea Comisiei privind Orientari tehnice referitoare la imunizarea structurii la schimbările climatice în perioada 2021-2027, condițiile generale și specifice rezultate din analiza imunizării infrastructurii la schimbările climatice pentru aceste obiective de mediu aplicabile proiectelor sunt acoperitoare inclusiv pentru respectarea principiului DNSH.
* Pentru respectarea celor 3 obiective de mediu: *Utilizarea durabilă și protecția resurselor de apă și marine, Prevenirea și controlul poluării aerului, apei sau solului, precum și Protecția și restaurarea biodiversității și a ecosistemelor*, se va considera ca fiind suficientă prezentarea **Autorizației de Construire** (document obligatoriu de prezentat la depunerea cererii de finanțare) deoarece pentru emiterea acesteia a fost necesară obținerea în prealabil și a avizului de la autoritatea competentă de mediu. În măsura în care avizul eliberat de autoritatea competentă de mediu cuprinde recomandări, punerea lor în aplicare este responsabilitatea exclusivă a solicitantului pe întreaga perioadă de implementare și durabilitate a proiectului.
* În ce privește obiectivul de mediu *Tranziția către o economie circulară*, acesta este doar parțial acoperit de documentul emis de autoritatea competentă de mediu. Astfel, pentru asigurarea respectării principiului DNSH pentru acest obiectiv de mediu, **solicitantul se va angaja că va impune operatorului/ operatorilor economici care vor executa lucrări finanțate prin proiect, reciclarea/ reutilizarea a cel putin 70 % (în greutate) din deșeurile nepericuloase ce vor rezulta din activitatea operatorului pe proiect (cu excepția materialelor naturale menționate în categoria 17 05 04 din lista europeană a deșeurilor stabilită prin Decizia 2000/532/CE) fie direct de acesta, fie de un alt operator economic, pe baza de contract.** Solicitantul își va asuma aceasta obligație în Secțiunea Schimbări climatice și dezastre din cererea de finanțare.

**Respectarea acestor obligații asumate va face obiectul monitorizării în etapa de implementare a proiectului.**

In cazul **proiectelor care implica achiziții de bunuri și/sau servicii** (și care au la baza un studiu de oportunitate) se vor avea în vedere următoarele:

* Cu privire la primele două obiective de mediu, respectiv *atenuarea și adaptarea la schimbările climatice*, analiza DNSH la nivel de program, a concluzionat că activitățile eligibile au un impact previzionat nesemnificativ. Acestea sunt acoperite și de documentul emis de Agentia pentru Protecția Mediului, în urma evaluarii impactului proiectului asupra mediului;
* Pentru respectarea celor 3 obiective de mediu: *Utilizarea durabilă și protecția resurselor de apă și marine, Prevenirea și controlul poluării aerului, apei sau solului, precum și Protecția și restaurarea biodiversității și a ecosistemelor*, se va considera ca fiind suficientă prezentarea Deciziei etapei de încadrare a proiectului în procedura de evaluare a impactului asupra mediului emisă de autoritatea de mediu, în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului și ale Ordinului nr. 269/2020, sau Clasarea notificării;
* In ce privește obiectivul de mediu *Tranziția către o economie circulară*, acesta este doar parțial acoperit de documentul emis de autoritatea competentă de mediu. Astfel, pentru asigurarea respectării principiului DNSH pentru acest obiectiv de mediu, solicitantul va propune măsuri de gestionare a deșeurilor atât în faza de utilizare (întreținere), cât și în faza de scoatere din uz a vehiculelor/ echipamentelor achiziționate prin proiect, inclusiv prin reutilizarea și reciclarea bateriilor și a componentelor electronice (în special a materiilor prime critice), în conformitate cu ierarhia deșeurilor. Solicitantul isi va asuma aceasta obligație în Sectiunea Schimbări climatice și dezastre din cererea de finanțare.

**Dacă proiectul implică atât lucrări de construcție cât și achiziții de bunuri, solicitantul va ține** **cont de ambele criterii în vederea respectării principiului DNSH** pentru obiectivul de mediu *Tranziția către o economie circulară*.

4.2.13 Valoarea activității de bază sau pachetului de activități de bază, reprezintă minim 50% din bugetul eligibil al proiectului.

**Atenție! Condițiile de eligibilitate a activităților sprijinite în cadrul Prioritatii de investiție 4, descrise mai sus, vor fi respectate pe întreaga perioadă de la depunere a cererii de finanțare pe parcursul procesului de evaluare și contractare, precum și pe parcursul implementării proiectului şi în perioada de durabilitate a contractului de finanțare exceptând următoarele:**

1. prevederile criteriului 4.2.4 cu privire la valoarea minimă nerambursabilă a investiției vor fi respectate doar pe perioada de la depunerea cererii de finanțare și până la semnarea contractului de finanțare.
2. Limitele procentuale (altele decât cele indirecte, dacă este cazul) menționate în cadrul ghidului și a anexelor la acesta, se vor menține doar până la semnarea contractului de finanțare. Scăderea valorii eligibile a proiectului ca urmare a încheierii contractelor de achiziții publice nu va conduce la revizuirea valorilor aferente procentelor mai sus menționate stabilite la momentul semnării contractului de finanțare.

## 4.3 Eligibilitatea cheltuielilor

### 4.3.1 Reguli generale de eligibilitate a cheltuielilor

Baza legală pentru stabilirea eligibilității cheltuielilor:

* REGULAMENTUL (UE, Euratom) 2093/2020 AL CONSILIULUI din 17 decembrie 2020 de stabilire a cadrului financiar multianual pentru perioada 2021-2027;
* REGULAMENTUL (UE) 1060/2021 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* REGULAMENTUL (UE) 1058/2021 AL PARLAMENTULUI EUROPEAN ȘI AL CONSILIULUI din 24 iunie 2021 privind Fondul european de dezvoltare regională și Fondul de coeziune;
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;
* OUG privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027

**Condițiile cumulative de eligibilitate a cheltuielilor:**

1. să respecte prevederile articolului 63 și, după caz, ale art. 20 alin. (1) lit. b) și c) din Regulamentul (UE) 2021/1.060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
2. sa fie suportate de un beneficiar și plătite în cadrul implementării operațiunilor, între data transmiterii programului către Comisie sau data de 1 ianuarie 2021, oricare dintre aceste date survine prima, și 31 decembrie 2029” (art. 63 din Regulamentul UE 160/2021, alin. (2));
3. să fie însoțită de facturi emise în conformitate cu prevederile [Legii nr. 227/2015 privind Codul fiscal](https://legislatie.just.ro/Public/DetaliiDocumentAfis/256327), cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 din HG 873/2022, precum și formelor de sprijin prevăzute la art. 5 din HG 873/2022;
4. să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5;
5. să fie în conformitate cu prevederile programului;
6. să fie în conformitate cu prevederile contractului/deciziei de finanțare;
7. să fie rezonabilă şi necesară realizării operaţiunii;
8. să respecte prevederile legislaţiei Uniunii Europene şi naţionale aplicabile;
9. să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) nr. 1.060/2021, cu excepția formelor de sprijin prevăzute la art. 5.

**Notă.** Mecanismul de plată şi rambursare a cheltuielilor în cadrul contractelor de finanţare se realizează în conformitate cu prevederile O.U.G. nr. 133/17.12.2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările şi completările ulterioare, precum şi normele de aplicare aprobate prin H.G. nr. 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/17.12.2021.

Categoriile și sub-categoriile de cheltuieli eligibile aplicabile acestui apel de proiecte din MySMIS, precum și detalierea și plafoanele maxime ale acestora se regăsesc în Anexa 5 la prezentul ghid.

Particularități:

* În cazul în care, beneficiarii optează pentru încheierea unor contracte de audit, rapoartele de audit confirmă că toate cheltuielile cuprinse în cererile de rambursare au fost verificate şi :
* sunt necesare pentru realizarea proiectului
* sunt prevăzute în contractul încheiat cu beneficiarul proiectului
* sunt în conformitate cu principiile unui management financiar sănătos, respectiv utilizarea eficientă a fondurilor, şi un raport optim cost/beneficiu (rezonabilitatea prețurilor conform prevederilor OUG 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente, cu modificarile şi completarile ulterioare)
* sunt efectuate şi plătite de beneficiar sau partenerii săi
* cheltuielile au fost plătite pe parcursul perioadei de eligibilitate
* sunt înregistrate în contabilitatea beneficiarului/ partenerului având la bază documente justificative, să fie identificabile şi verificabile, să fie dovedite prin documente ce au calitatea de originale. Documentele originale trebuie să aibă înscris codul proiectului şi menţiunea «Proiect finanţat din PR Nord-Est 2021-2027»
* pentru operațiunile specifice proiectului se utilizează conturi analitice distincte. La constituirea analiticului se va utiliza, pe lângă simbolurile obligatorii conform Normelor privind organizarea contabilitatii în funcţie de tipul beneficiarului şi codul SMIS al proiectului
* cheltuielile decontate sunt în conformitate cu propunerile tehnice și financiare ofertate (se verifica preturile unitare și cantitatile decontate)
* beneficiarii vor derula fondurile aferente pre-finanţării proiectelor prin conturi separate deschise special pentru proiect
* beneficiarii, pentru plăţile în alte valute aferente cheltuielilor eligibile efectuate în cadrul proiectului, solicită la rambursare contravaloarea în lei a acestora la cursul de schimb aplicat de beneficiar în ziua plăţii dar fără a depăşi contravaloarea în lei a sumelor facturate la cursul BNR din ziua emiterii facturii
* atunci când același beneficiar desfășoară mai multe proiecte în același timp sau un proiect primește finanțare sub diferite forme de sprijin sau din diferite fonduri, auditorii verifică potențiala dublă finanțare a unei cheltuieli.
* In conformitate cu prevederile art. 64 din Regulamentul UE 1060/2021, Taxa pe valoarea adăugată („TVA”) este eligibilă:
  + - * pentru operațiunile al căror cost total este mai mic de 5 000 000 EUR (inclusiv TVA);
      * pentru operațiunile al căror cost total este mai mare de 5 000 000 EUR (inclusiv TVA), în cazul în care TVA-ul nu se recuperează în temeiul legislației naționale privind TVA;
* Cheltuielile pentru achiziția de autovehicule sau alte mijloace de transport sunt eligibile dacă respectă condițiile cumulative de eligibiltate a cheltuielilor, nu fac obiectul excluderilor prevăzute la art. 9 lit. (d) din Regulamentul (UE) 2021/1.056 al Parlamentului European și al Consiliului din 24 iunie 2021 de instituire a Fondului pentru o tranziție justă, art. 16 alin. (1) lit. b) din Regulamentul (UE) 2021/1.057, precum și la art. 7 alin. (1) lit. (h) din Regulamentul (UE) 2021/1.058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune și dacă  sunt destinate exclusiv atingerii obiectivului operațiunii și sunt indispensabile acestuia, iar caracteristicile lor tehnice sunt adecvate în raport cu activitățile operațiunii. (art 8 din OUG 873/2022).

### 4.3.2 Cheltuieli neeligibile

În cadrul acestui apel de proiecte sunt neeligibile:

* categoriile de cheltuieli prevazute la art.10 din H.G. nr. 873/06.07.2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, printre care se includ și urmatoarele:
* cheltuielile prevăzute la art. 64 din Regulamentul (UE) 2021/1.060;
* costuri privind relocarea potrivit art. 66 din Regulamentul (UE) 2021/1.060;
* cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058 privind Fondul european de dezvoltare regională și Fondul de coeziune;
* cheltuielile privind achiziţia de dotări/echipamente/utilaje/mijloace de transport second-hand;
* amenzi, penalităţi, cheltuieli de judecată şi cheltuieli de arbitraj;
* cheltuielile efectuate peste plafoanele specifice stabilite sau excluse de la finanțare prin ghidul solicitantului
* cheltuieli efectuate înainte de 01.01.2021 în conformitate cu prevederile art. 63 alin (2) din Regulamentul (UE) 2021/1.060;
* cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060;
* cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
* contribuția în natură;
* cheltuieli care nu corespund particularităţilor/obiectivelor/activităţilor sprijinite aferente Prioritatii 4 a Programului Regional Nord-Est 2021-2027;
* Pentru evitarea dublei finanțări, nu pot fi considerate cheltuieli eligibile în categoria cheltuielilor indirecte, acele cheltuieli care au fost cuprinse în bugetul proiectului în categoria cheltuielilor directe.

# 5. DEPUNEREA, EVALUAREA ȘI CONTRACTAREA PROIECTELOR

5.1 Depunerea cererilor de finanțare

Documentația de finanțare este compusă din:

**- Formularul cererii de finanțare,** ale cărei secțiuni se completează în aplicația electronică MySMIS2021/SMIS2021+. Anexa 1 la acest ghid prezintă aceste secțiuni și include instrucțiuni, recomandări și clarificări privind modul de completare. Aceste detalii sunt disponibile inclusiv în cadrul aplicației MySMIS2021/SMIS2021+, la completarea fiecărei secțiuni în parte.

**-Anexele la cererea de finanțare -** Toate documentele (ex. documentația tehnico-economică, avize) vor fi scanate, salvate în format pdf, semnate digital și încărcate în MySMIS2021/SMIS2021+, la completarea cererii de finanțare.

Conform OUG nr.......de simplificare, unele anexe sunt solicitate a fi depuse la momentul depunerii cererii de finanțare (a se vedea **secţiunea 5.1.1**), iar altele în etapa contractuală (**secţiunea 5.3.1**). În etapa de implementare şi durabilitate a contractului de finanţare, vor fi depuse documentele specificate în **secţiunea 5.6** din ghid.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune nerespectarea cerinței de a transmite documentele obligatorii solicitate. Atunci când se consideră necesar, se pot solicita, prin cererile de clarificări, și alte documente decât cele menționate în prezentul ghid iar netransmiterea acestora poate atrage respingerea cererii de finanțare.

Limba utilizată în completarea documentatiei de finanțare este limba română.

## 5.1.1 Anexele obligatorii de prezentat la depunerea cererii de finanțare :

**Declarația pe propria raspundere a solicitantului și, dacă este cazul, a partenerilor, conform Anexei 3 la ghidul solicitantului. Aceasta va fi semnată de către reprezentantul legal.**

1. **(Dacă este cazul) Extras din studiul din care reiese delimitarea unor zone urbane marginalizate, precum și Hotărârea Consiliului Local de aprobare a acestuia,**

**sau**

**Extras din Atlasul zonelor urbane marginalizate actualizat din care să rezulte dacă proiectul deservește o astfel de zonă.**

**3. (Dacă este cazul) Documente justificative din care să rezulte complementaritatea activităţilor care asigură caracterul integrat al proiectului, conform secțiunii 4.2.10 (de ex. contract de finanțare, proces-verbal de recepţie, proces-verbal de predare-primire, etc).**

**4. Documentația tehnico-economică faza Proiect Tehnic și/sau, daca este cazul Studiu de oportunitate**

**Pentru proiectele de investiții privind măsuri în domeniul construcțiilor (infrastructură)** la cererea de finanțare se va anexa Proiectul tehnic, **elaborat în conformitate cu legislația relevantă, respectiv H.G. nr. 907/2016, cu modificările şi completările ulterioare.**

Se vor avea în vedere următoarele condiții:

* Proiectul Tehnic aferent obiectivului de investiție anexat la cererea de finanțare nu trebuie să fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare.
* Devizul general aferent proiectului tehnic anexat la cererea de finanțare nu trebuie să fi fost actualizat cu mai mult de 12 luni înainte de data depunerii cererii de finanţare.

**Pentru proiectele de investiții privind achiziţionarea/modernizarea mijloacelor de transport şi achiziţionare de echipamente** se va anexa la cererea de finanțare Studiul de oportunitate și se vor avea în vedere următoarele condiții:

* Studiul de oportunitate aferent obiectivului de investiție anexat la cererea de finanțare nu trebuie să fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare.
* Devizul general aferent studiului de oportunitate anexat la cererea de finanțare nu trebuie să fi fost actualizat cu mai mult de 12 luni înainte de data depunerii cererii de finanţare.

In cazul în care un proiect prevede atât **măsuri în domeniul construcțiilor (infrastructură)** cât și **privind achiziţionarea/modernizarea de mijloace de transport şi/sau achiziţionare de echipamente** **(aferente sistemelor de e-ticketing, managementul traficului, alte sisteme de transport inteligente etc), documentația tehnico – economică proiect tehnic va putea include,** pe lângă investiţiile ce implică lucrări de construcţii şi acele investiţii ce presupun furnizarea de mijloace de transport nepoluante/echipamente/servicii de modernizare de tramvaie.

Se acceptă ca în cadrul unei Cereri de finanţare să fie depuse două sau mai multe documentaţii tehnico-economice pentru obiecte de investiţii diferite, dar complementare.

**5.** **Lista de echipamente, dotări, mijloace de transport, lucrări sau servicii, cu încadrarea acestora în secțiunea de cheltuieli eligibile /neeligibile** completată conformAnexei 8 și corelată cu devizul general și bugetul proiectului

**6. Nota privind încadrarea în limitele de proprietate și fundamentarea rezonabilității costurilor asumată de proiectant și de reprezentantul legal,** conform anexei 9.

**Doar pentru achizitia de echipamente,** în cadrul acestei note va fi detaliată inclusiv fundamentarea rezonabilității costurilor în baza a minim 2 oferte de preț. Nu se vor atasa documentației de finanțare documentele care au stat la baza acestei fundamentări.

**7.** **Autorizaţia de construire și, dacă este cazul autorizația de demolare**

Este obligatorie anexarea la cererea de finanțare a autorizatiei de construire pentru proiectele/obiectele de investiţii care prevăd lucrări de construcţie[[12]](#footnote-12), în termen de valabilitate la data depunerii cererii de finanţare.

Dacă este cazul, pentru proiectele ce cuprind lucrări de demolare a unei construcţii existente pe terenul obiect al investiţiei, se va anexa inclusiv autorizaţia de demolare.

**8. Hotărârea de Guvern/Hotărârea consiliului local al solicitantului și hotărârile partenerilor (după caz), de aprobare a documentaţiei tehnico-economice şi a indicatorilor tehnico-economici**

Pentru unitățile administrativ teritoriale se va anexa Hotărârea de Guvern/Hotărârea consiliului local al solicitantului de aprobare a indicatorilor tehnico-economici, cu modificările și completările ulterioare, pentru documentația anexată la cererea de finanțare.

În cazul în care la cererea de finanțare se anexează o documentație tehnico-economică actualizată, hotărârea de aprobare a indicatorilor tehnico-economici va fi anexată pentru documentația actualizată, inclusiv modificările și completările ulterioare, iar dacă se menționează în conţinutul acesteia modificarea unei hotarâri anterioare, atunci se va anexa și hotărârea inițială care a fost modificată.

În cazul proiectelor depuse în parteneriat, hotărârea de aprobare a indicatorilor tehnico-economici va fi depusă de către toţi partenerii.

Această hotărâre va avea anexată o scurta descriere/rezumat a investiţiei (maxim 2-3 pagini).

**Atenție!** Se vor avea în vedere prevederile art. 42 din Legea 500/2002, conform cărora „Documentațiile tehnico-economice aferente obiectivelor/proiectelor de investiții noi, documentațiile de avizare a lucrărilor de intervenții, respectiv notele de fundamentare privind necesitatea și oportunitatea efectuării cheltuielilor aferente celorlalte categorii de investiții incluse la poziția C «Alte cheltuieli de investiții» care se finanțează, potrivit legii, din fonduri publice, se aprobă de către:

1. Guvernul, pentru valori mai mari de 100 de milioane lei;
2. ordonatorii principali de credite, pentru valori cuprinse între 10 milioane lei și 100 de milioane lei;
3. ceilalți ordonatori de credite, pentru valori până la 10 milioane lei, cu avizul prealabil al ordonatorului principal de credite.

**9. Raportul privind stadiul fizic al investiţiei (Anexa 10)** **însoțit de contractul de lucrări**

**Pentru proiectele de investiţii pentru care execuţia de lucrări a fost demarată, iar proiectele nu s-au încheiat în mod fizic sau implementate integral înainte de depunerea cererii de finanțare** se va anexa un raport privind stadiul fizic al lucrărilor asumat de către reprezentantul legal al solicitantului, de către dirigintele de şantier şi de către constructor. Raportul respectiv va fi însoţit de devize generale detaliate ale lucrărilor executate şi plătite, ale lucrărilor executate şi neplătite şi respectiv ale lucrărilor rămase de executat. Devizele vor fi semnate de către elaboratorul documentației tehnico-economice. Din raportul privind stadiul fizic al investiției trebuie să reiasă inclusiv faptul că lucrările nu au fost finalizate.

Totodată, se va atașa și contractul de lucrări (împreună cu toate actele adiționale încheiate), semnat după data de 01.01.2021 și Procesul verbal de recepție parțială a lucrărilor.

**10. Analiza cost-beneficiu din prisma mobilității urbane durabile***(pentru proiectele ce conțin activități de amenajare a parcărilor în punctele terminus ale liniilor de transport în comun).*

**11. Acordul de asociere cu privire la elaborarea P.M.U.D. din care să reiasă contribuţia financiară a liderului de parteneriat și a partenerilor pentru această cheltuială (*În cazul când P.M.U.D. este elaborat în parteneriat, iar cheltuiala este inclusă în bugetul cererii de finanţare depuse în parteneriat*)**

## 5.2 Evaluarea cererilor de finanțare

În conformitate cu OUG nr......... de simplificare prima etapa de verificare a proiectelor depuse este cea a conformității administrative, etapă complet digitalizată, realizată în mod automat prin sistemul informatic MySMIS2021/SMIS2021+, ce va urmări, în principal, existența declarației unice și a documentelor obligatoriu de anexat la cererea de finanțare. După verificarea conformității administrative, sistemul informatic MySMIS2021/SMIS2021+ va informa solicitantul cu privire la trecerea proiectului în etapa de evaluare tehnică și financiară, prin emiterea, în mod automat, a unei notificări prin intermediul aplicației. În cazul în care sistemul informatic MySMIS2021/SMIS2021+ emite o notificare de neconformitate, nu va fi demarată etapa de evaluare.

Evaluarea tehnică și financiară se realizează în ordinea depunerii proiectelor, de către comisiile de evaluare constituite la nivelul autorității de management în conformitate cu criteriile de evaluare tehnică și financiară din Anexa nr. 2 la prezentul ghid.

Proiectele care exced alocărilor menționate la secțiunea 2.4. nu vor parcurge etapa de evaluare, decât în cazul în care se vor disponibiliza sumele necesare finanțării acestora.

Pentru proiectele/obiectele de investiţii la care se anexează proiectul tehnic, în aceasta etapa se va completa prima secțiune din Grila de analiză a conformității documentației tehnico-economice (Anexa 6).

Pentru proiectele/obiectele de investiţii la care se anexează studiu de oportunitate, în etapa de selecție se va completa a doua secțiune din Grila de analiză a conformității documentației tehnico-economice (Anexa 6).

Dacă în cadrul unei cereri de finanţare sunt depuse mai multe documentaţii tehnico-economice faza Proiect Tehnic, se va completa câte o grilă de analiză a conformității proiectului tehnic pentru fiecare obiectiv în parte, după caz.

Pe parcursul procesului de evaluare tehnică și financiară pot fi solicitate clarificări care, împreună cu răspunsurile la acestea, trebuie să se încadreze într-un termen de maxim 20 de zile lucrătoare începând cu următoarea zi de după transmiterea primei solicitări de clarificări. Acest termen va fi adus la cunoștință solicitantului în prima solicitare de clarificări.

Termenul de răspuns aferent fiecărei solicitări de clarificări va fi de maxim 5 zile lucrătoare, termen ce poate fi prelungit, daca este necesar, până cel târziu în cea de-a 20-a zi de la data transmiterii primei solicitări de clarificări.

În cadrul răspunsurilor la solicitarile de clarificări, pot fi depuse documente, inclusiv din categoria celor obligatorii de depus, care au fost emise ulterior depunerii proiectului, existând posibilitatea completării cererii de finanțare și a anexelor acesteia.

Netransmiterea răspunsurilor, răspunsul incomplet sau nerespectarea termenelor maxime de răspuns la solicitările de clarificări, poate conduce la respingerea proiectului, cererea de finanțare fiind evaluată doar în baza documentelor și a informațiilor existente. Cererea de finanțare respinsă în aceasta etapă se poate redepune în cadrul aceluiaşi apel, cu condiția ca apelul de proiecte să nu fi fost inchis.

Rezultatele evaluării tehnice și financiare se comunică solicitantului, indicându-se punctajul obținut și justificarea acordării respectivului punctaj, pentru fiecare criteriu în parte. Împotriva rezultatului evaluării tehnice și financiare, solicitantul poate formula contestație în termen de 30 zile calendaristice, calculate de la data comunicării rezultatului evaluării în conformitate prevederile din sectiunea 5.4.

În cadrul etapei de evaluare, se va efectua o vizită la locul de implementare a proiectului. Vizita va fi realizata de către expertul desemnat să evalueze proiectul și va avea drept scop stabilirea concordanței între situația din documentele analizate și cea din teren. Vizita la fata locului se va stabili de comun acord cu reprezentantul legal al solicitantului și va dura 1 zi lucrătoare.

În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană pentru a participa la vizita la faţa locului. În cazuri excepţionale şi obiectiv justificate de solicitant, vizita la faţa locului poate fi amânată fără a depăşi termenul maxim aferent etapei.

În urma finalizării vizitei se va intocmi formularul de vizită la fața locului, care va fi agreat şi semnat de toate părţile participante la vizita pe teren.

În urma finalizării etapei de selecție și a soluționării, dacă este cazul, a contestațiilor depuse, selecția proiectelor se va face ținând cont de încadrarea lor în Lista de prioritizare întocmită de solicitanți și depusă la Serviciul Dezvoltare Urbană (SDU) din cadrul ADR Nord-Est, cu condiția respectării pragului de calitate stabilit (60 de puncte), precum și în limita alocării financiare predefinite.

## 5.3 Contractarea cererilor de finanțare

În urma finalizării etapei de evaluare tehnică și financiară și a soluționării, dacă este cazul, a contestațiilor depuse, se demarează etapa de contractare (ținând cont de proiectele prioritizate depusă la Serviciul Dezvoltare Urbana (SDU) din cadrul ADR Nord-Est, cu încadrarea în alocarea bugetară predefinită a fiecărui solicitant) pentru proiectele declarate admise, care în urma evaluării au obținut un punctaj de minimum **60 de puncte** și care nu au fost bifate cu NU (acolo unde este cazul).

Demararea etapei de contractare se va realiza prin transmiterea unei notificări prin intermediul sistemului informatic MySMIS2021/SMIS2021+ prin care se vor solicita transmiterea anexelor obligatorii pentru această etapă, precum și soluționarea observațiilor rezultate în urma etapei de evaluare tehnică și financiară.

Ulterior notificării de demarare a etapei de contractare, solicitantul are obligația depunerii documentelor obligatorii enumerate mai jos, în termen de maxim 15 de zile lucrătoare.

Vor putea fi solicitate clarificări iar solicitanții au obligația să răspundă la acestea cu respectarea termenului de 15 zile lucrătoare calculat din ziua lucrătoare imediat următoare de după transmiterea scrisorii de clarificări, sub sancțiunea respingerii cererii de finanțare.

Netransmiterea clarificărilor solicitate în termenele comunicate, răspunsul incomplet sau nesatisfăcător pot conduce la respingerea cererii de finanțare, în conformitate cu prevederile prezentului ghid, cererea de finanțare fiind evaluată doar în baza documentelor și a informațiilor existente.

În aceasta etapa solicitanții vor trebui să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate. Astfel, verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv a răspunsurilor la solicitările de clarificări, a informațiilor și documentelor care pot fi accesate, obținute sau puse la dispoziția autorității de management din bazele de date administrate de alte instituții publice, pe baza protocoalelor încheiate+ cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

## 5.3.1. Anexele obligatorii de prezentat la momentul contractării

**1.Documentele statutare ale solicitantului și partenerilor, dacă este cazul**

Vor fi prezentate, după caz, documentele statutare ale solicitantului și, dacă e cazul, ale partenerilor, în vigoare, astfel:

* Încheierea definitivă de validare a mandatului primarului/președintelui și orice document legal care confirmă data începerii mandatului (de ex. Jurământul);
* Ordinul Prefectului privind constatarea îndeplinirii condițiilor legale de constituire a consiliului local/județean.

Ȋn cazul depunerii/implementării unor proiecte în parteneriat, ce prevăd investiţii comune în sistemul de transport public de călatori şi/sau, în cazul depunerii/implementării de proiecte care implică prezentarea contractului de delegare a gestiunii serviciului public de transport de călători conform cu Regulamentul (CE) nr. 1370/2007, încheiat de către Asociația de Dezvoltare Intercomunitară cu operatorul de transport public (ţinând seama de prevederile din secţiunea 3 din prezentul ghid), se vor prezenta:

* Statutul şi actul constitutiv al Asociației de Dezvoltare Intercomunitară, elaborate în conformitate cu prevederile H.G. nr. 855/2008, de unde rezultă că UAT în care se implementează proiecte privind sistemele de transport public sunt membre ale ADI.

**2. Acordul privind implementarea în parteneriat a proiectului, dacă este cazul**

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri, care va prezenta elementele de conținut minime din OUG nr. 133/2021 (inclusiv hotărârile de aprobare a acestuia). În cadrul acestuia vor fi identificate rolurile și responsabilitățile tuturor părților implicate. Se va vedea modelul acordului de parteneriat anexat la ghid – Anexa 7 la prezentul ghid.

**3. (dacă este cazul) Ȋmputernicirea pentru semnarea electronică extinsă a cererii de finanțare şi a anexelor la acesta**

Ȋn cazul în care cererea de finanțare şi anexele la aceasta sunt semnate, cu semnătura electronică extinsă, de o persoană împuternicită de reprezentantul legal al solicitantului/liderului de parteneriat, se anexează documentul de împuternicire şi certificarea aplicaţiei semnată (Anexa 14). Documentul de împuternicire reprezintă un document administrativ emis de reprezentantul legal, cu respectarea prevederilor legale în vigoare.

**Observație:** Dacă la depunere, cererea de finanțare este semnată de reprezentantul legal al solicitantului/liderului de parteneriat, iar pe parcursul procesului de evaluare și contractare, se împuternicește o persoană pentru semnarea electronică extinsă a răspunsurilor la solicitările de clarificări, cu respectare prevederilor din secţiunea 2.3, acest document se poate prezenta odată cu răspunsul la respectiva solicitare de clarificări.

**4.** **Documentele privind identificarea reprezentantului legal[[13]](#footnote-13) al solicitantului/liderului de parteneriat**

**5. Certificate de atestare fiscală, referitoare la obligațiile de plată la bugetul local și la bugetul de stat**

Certificatele de atestare fiscală referitoare la obligațiile de plată la bugetul local și la bugetul de stat trebuie să fie în termenul de valabilitate.

În cazul parteneriatelor, toţi membrii parteneriatului vor prezenta aceste documente.

Solicitantul/partenerii trebuie să fi achitat obligaţiile de plată nete către bugetul de stat și respectiv bugetul local.

**6. Certificatul de cazier fiscal al solicitantului**

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

În cazul parteneriatelor, toţi membrii parteneriatului vor prezenta acest document.

**7. Formularul bugetar "Fişa proiectului finanţat/propus la finanţare în cadrul programelor aferente Politicii de coeziune a Uniunii Europene" (cod 23), prevăzut de Scrisoarea-cadru privind contextul macroeconomic, în conformitate cu prevederile O.U.G.133/2021**

**8. Formularul nr. 1 - Fişă de fundamentare. Proiect propus la finanţare/finanţat din fonduri europene în conformitate cu O.U.G.133/2021 (pentru entitățile de drept public)**

**9. Declarație pe propria răspundere a reprezentantului legal al solicitantului (Anexa 11) privind modificările survenite asupra documentației de finanțare.**

În cazul în care exista modificări, sunt anexate documente justificative asumate de către solicitant/reprezentatul legal al solicitantului/ în conformitate cu prevederile ghidului solicitantului aplicabil apelului de proiecte.

**10. Decizia etapei de încadrare a proiectului în procedura de evaluare a impactului asupra mediului emisă de autoritatea de mediu, în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului și ale Ordinului nr. 269/2020, sau Clasarea notificării, aferente Studiului de oportunitate a investiției, dacă este cazul.**

**11*. Dacă este cazul*, Acord-cadru de parteneriat privind colaborarea dintre administraţiile bazinale de apă şi UAT Oraşul/Municipiul/Judeţul/Comuna**

Se va anexa acest document în situaţia în care sunt executate lucrări de construire pe albiile şi/sau malurile râurilor, aflate în administrarea administraţiile bazinale de apă. În cadrul acestui acord se vor identifica investiţiile realizate prin proiect.

**12.Avizul/acordul administratorului căilor ferate pe durata lucrărilor, în care sa fie clar identificate investițiile ce vor fi realizate prin proiect***(în cazul proiectelor cu lucrări care intersectează infrastructura de căi ferate sau în situația trecerilor la nivel cu calea ferată)****.***

**13. (*în cazul investițiilor în sistemele de transport public și în cazul în care operatorul de transport public este deja selectat*) Avizul operatorului de transport public cu privire la investiţiile ce vor fi realizate de solicitant prin proiect asupra acelor componente ale sistemului de transport public puse la dispoziţia sa.**

În acest aviz, operatorul îşi va da acordul cu privire la investiţiile realizate prin proiect şi puse la dispoziţia sa, prin contractul de delegare a gestiunii/hotărârea de dare în administrare a furnizării/prestării serviciului de transport public. Aceste investiţii propuse se vor regăsi şi în contractul de delegare a gestiunii serviciului/hotărârii de administrare.

**14. Documente privind dreptul de proprietate/administrare/superficie/concesiune/folosință**

- Dovada înregistrării imobilelor **în registre (extras de carte funciară din care să rezulte intabularea**), emis cu maximum 30 de zile înaintea depunerii, din care să rezulte existența dreptului de proprietate și absența sarcinilor incompatibile cu investiția;

- Plan de amplasament vizat de OCPI ;

- **Tabel centralizator pentru obiective de investiţie,** în cazul în care investiția vizează mai mult de un număr cadastral**.**

Reprezentantul legal al solicitantului va confirma absența sarcinilor incompatibile cu investiția în cadrul declarației pe propria raspundere.

În plus, pe lângă documentele menționate mai sus, pentru dovedirea **dreptului de folosință și concesiune** se va prezenta și Acordul proprietarului pentru realizarea activităților proiectului și menținerea investiției pentru o perioadă care să acopere perioada de durabilitate a contractului de finanţare.

Documentele trebuie să fie cuprinzătoare pentru datele menționate în cadrul Cererii de finanțare, a documentației tehnico-economice cu privire la identificarea investiției.

**Observaţii:**

a. Cerinţele cu privire la prezentarea extraselor de carte funciară și a planului de amplasament se aplică, în mod evident, doar pentru imobile.

b. Pentru unele activităţi ale proiectelor este posibil să nu fie necesară prezentarea unor documente de proprietate/administrare/superficie/folosinţă/concesiune (cum ar fi pentru activitatea de achiziţionare de mijloace de transport public etc).

c. În situaţia în care sunt executate lucrări de construire pe albiile şi/sau malurile râurilor, aflate în administrarea A.N.A.R./administraţiilor bazinale de apă, se va anexa, un acord-cadru de parteneriat privind colaborarea dintre administraţiile bazinale de apă şi solicitantul de finanţare), fără ca Administraţia bazinală de apă să reprezinte un partener în sensul OUG nr. 133/2021, cu modificările şi completările ulterioare, ci un colaborator care asigură buna implementare a proiectului.

**15. Hotărârea (hotărârile partenerilor, dacă e cazul) de aprobare a proiectului în conformitate cu ultima forma a bugetului rezultat în urma realizarii documentatiei tehnico-economice – Anexa 12**

În conformitate cu ultima formă a bugetului se va transmite hotărârea de aprobare a proiectului şi a cheltuielilor aferente.

În Hotărârea sus-menţionată trebuie să fie incluse toate cheltuielile pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din instrumente structurale.

*În cazul parteneriatelor, toţi partenerii vor depune aceste documente.*

**16. Planul de monitorizare a proiectului (Anexa 16 la ghidul solicitantului)**

Planul de monitorizare trebuie sa cuprinda indicatorii de etapă (repere cantitative/calitative față de care este apreciat progresul implementării unui proiect și pot reprezenta inclusiv stadii intermediare ale indicatorilor de realizare). Indicatorii de etapa se vor corela cu activitatea de bază a proiectului și se vor raporta cel puțin la stadiul procedurilor de achiziții, progresul execuției lucrărilor, etc.

Primul indicator de etapa poate fi stabilit la un interval de minim 3 luni, dar nu mai mult de 6 luni, calculat din ziua ulterioară semnării contractului de finanțare.

Planul de monitorizare propus va fi anexă la contractul de finanțare și va face subiectul monitorizării proiectului în etapa de implementare.

## 5.3.2 Contractul de finanțare

Modelul standard de contract de finanțare utilizat pentru contractarea proiectelor selectate în urma procesului de evaluare este cel prezentat în cadrul Anexei 17 la *Ghidul solicitantului - Condiții generale de accesare a fondurilor în cadrul PR 2021-2027* (cu modificările și completările ulterioare).

Pe lângă clauzele standard prevăzute în cadrul modelului de contract, clauzele specifice aplicabile proiectelor contractate în cadrul prezentului apel de proiecte se regăsesc evidenţiate în Anexa 18 la prezentul ghid.

Modelul standard de contract de finanțare poate fi actualizat în baza modificărilor legislative cu impact asupra clauzelor contractuale sau în alte cazuri obiectiv justificate.

## 

## 5.4 Renunțarea la solicitarea de finanțare

În situația renunțării la solicitarea finanțării, solicitantul va trebui să completeze și să semneze o cerere pe care o va transmite în format electronic către AM PR Nord-Est pe adresa [am@adrnordest.ro](mailto:am@adrnordest.ro), sau prin sistemul informatic MySMIS2021/SMIS2021+, după caz. Renunțarea la solicitarea de finanțare se va face numai de către reprezentantul legal/persoana împuternicită al/a solicitantului în mod expres prin mandat/împuternicire specială.

## 

## 5.5 Contestații

Un solicitant de finanțare nerambursabilă, care se consideră nedreptățit de rezultatele proceselor de evaluare și/sau contractare pentru documentația depusă de acesta pentru finanțare, poate formula în scris câte **o singură contestație**, asupra rezultatului fiecărei etape din procesele de selectie și/sau contractare, care va fi transmisă spre soluționare la AM PR Nord-Est.

Contestaţia va cuprinde cel puțin următoarele:

• Datele de identificare a contestatarului;

• Codul SMIS al cererii de finanțare și titlul proiectului;

• Obiectul contestației;

• Motivele de fapt şi de drept;

• Dovezile pe care se întemeiază;

• Data şi semnătura reprezentantului legal sau a împuternicitului acestuia. Dovada calității de împuternicit a contestatarului se face potrivit legii.

Pentru a putea fi analizată o contestație, solicitantul trebuie să aducă argumente în susținerea punctului sau de vedere. În lipsa motivelor de fapt şi de drept, a argumentelor care să susțină contestarea deciziei primite de solicitant, AM PR Nord-Est consideră contestația neîntemeiată, aceasta fiind respinsa fără a mai fi analizata.

Contestaţiile se transmit în format electronic, prin e-mail, la adresa [am@adrnordest.ro](mailto:am@adrnordest.ro), în atenția șefului AM PR Nord-Est.

**Contestațiile se pot depune în maxim 30 de zile calendaristice de la data înștiințării de către AM PR Nord-Est asupra rezultatului contestat.** Contestațiile depuse după termenul anterior menționat vor fi clasate, fiind considerate respinse, fără a mai fi analizate.

Contestatarul nu poate să depună documente noi în susținerea cauzei și nu poate să modifice conținutul documentației inițiale.

Contestațiile vor fi soluționate de regulă, în termen de 30 de zile calendaristice, de la momentul înregistrării acestora la AM PR Nord-Est. În situația în care se constată că este necesară o prelungire a acestui termen, AM PR Nord-Est va notifica solicitantul în acest sens.

Contestația poate fi retrasă de contestatar până la soluționarea acesteia, urmând mențiunile de la secțiunea 5.3 de mai sus. Prin retragerea contestației se pierde dreptul de a se înainta o nouă contestație în interiorul termenului general de depunerea a acesteia.

Decizia AM PR Nord-Est este finală, contestatarul nu va mai putea înainta o nouă contestație pe marginea aceluiași subiect.

În situația în care contestatarul este nemulțumit de modul de soluționare a contestației de către AM PR Nord-Est, se poate adresa instanțelor de judecată abilitate în acest sens și va fi informat asupra acestui aspect în cadrul scrisorii de răspuns la contestația depusă.

## 5.6 Etapa de implementare şi durabilitate a contractului de finanţare

Beneficiarul va prezenta următoarele documente după semnarea contractului de finanţare :

1. (în termen de maxim 18 luni de la data semnarii contractului de finanțare) Documentele necesare îndeplinirii condiţiei de conformare cu prevederile Regulamentului (CE) nr. 1370/2007 şi a regulilor privind ajutorul de stat :
2. **Dovada publicării în Jurnalul Oficial al Uniunii Europene,** cu cel puțin un an înainte de lansarea invitației de participare la procedura competitivă de atribuire sau cu un an înainte de atribuirea directă, a cel puțin, următoarelor informații, conform art. 7, alin. (2) din Regulamentul (CE) nr. 1370/2007:

*„(a) numele și adresa autorității competente;*

*(b) tipul de atribuire vizat;*

*(c) serviciile și zonele potențial vizate de atribuirea respectivă.*

*(d) data de început și durata preconizate ale contractului de servicii publice.”*

**Sau**

Declaraţia reprezentantului legal al solicitantului sau, dacă este cazul, Declaraţia reprezentantului legal al Asociaţiei de dezvoltare intercomunitară (ADI) asupra faptului ca prestaţia anuală din cadrul contractului de delegare a gestiunii, este mai mică de 50.000 kilometri de servicii publice de transport de călători, făcându-se referire la programul de transport, respectiv la lungimea traseelor aferente contractului, numărul mijloacelor de transport în comun, frecvenţa curselor etc.

1. **Contractul de delegare a gestiunii serviciului de transport public de călători, cu toate anexele, denumit pe scurt și contractul de delegare a gestiunii, pentru operatorii prevăzuți la art. 28 alin. (2) lit. b) și la art. 29 alin (4) din Legea nr. 51/2006, republicată, cu modificările și completările ulterioare.**
2. **Hotărârea de Consiliu Local a solicitantului de delegare a gestiunii serviciului de transport public local de călători, de aprobare a contractului de servicii publice (pentru operatorii de la art. 28 alin. (2) lit. b) și la art. 29 alin. (4) din Legea nr. 51/2006, republicată, cu modificările și completările ulterioare) sau de aprobare a documentaţiei de atribuire , în cazul gestiunii delegate, pentru operatorii prevăzuţi la art. 29 alin. (4).**

**sau, daca este cazul**

**Hotărârile de Consiliu Local ale solicitantului de mandare a Asociaţiei de Dezvoltare Intercomunitară având ca scop serviciul de transport public zonal de călători privind delegarea gestiunii serviciului de transport public de călători şi Hotărârea Adunării Generale a Asociaţiei de Dezvoltare Intercomunitară de delegare a gestiunii serviciului de transport public de călători operatorului.**

* **În situaţia UAT- urilor membre ale unei Asociaţii de Dezvoltare Intercomunitară având ca scop serviciul public de transport zonal de călători, delegarea gestiunii serviciului va fi efectuată de către ADI, în baza mandatului special acordat de către acestea.**

1. **Avizul Consiliului Concurenței (în cazul atribuirii directe a contractului de servicii publice), conform prevederilor art. 52 din Legea nr. 51/2006, republicată, cu modificările și completările ulterioare sau ale art. 20 din OUG 77/2014, actualizată, privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996;**

**Avizele de la Consiliul Concurenţei se vor solicita în faza de proiect a Hotărârilor de Consiliu Local/contractelor de delegare.**

**sau**

**Dovada faptului că procedură de atribuire competitivă s-a realizat în baza legislaţiei din domeniul achiziţiilor publice în vigoare la momentul atribuirii (respectiv anunț de participare și anunţ de atribuire publicat în SEAP), în cazul atribuirii prin procedură competitivă a contractului de delegare a gestiunii serviciului de transport public.**

1. **Hotărârea de dare în administrare a furnizării/prestării serviciului de transport public (în cazul cazul gestiunii directe).**

* **Punctele A – E de mai sus nu se aplică pentru situaţia în care contractul de delegare a gestiunii a fost încheiat înainte de intrarea în vigoare a Regulamentului (CE) nr. 1370/2007, în acest caz, beneficiarul trebuie să transmita următoarele documente :**

- Acordul Comisiei Europene cu privire la posibilitatea continuării contractului de servicii publice, având în vedere următoarele prevederi ale art. 8, alin. (3) din Regulamentul (CE) nr. 1370/2007: „Contractele de servicii publice pot continua până la expirare, în cazul în care rezilierea lor ar produce consecințe juridice sau economice disproporționate și cu condiția ca Comisia să își fi dat acordul”.

- Notificarea şi aprobarea din partea Comisiei Europene, în baza art. 108 alin. (3) din TFUE, cu privire la compensaţia acordată, dacă este cazul, operatorului de transport public (a se vedea art. 9 alin. (1) din Regulamentul (CE) nr. 1370/2007).

- Contractul de servicii publice de transport de călători cu toate anexele.

1. **Programul de transport public**

Solicitantul va prezenta în perioada de implementare, programul de transport actualizat din care să reiasă suprapunerea traseelor cu infrastructura aferentă transportului public ce face obiectul proiectului.

1. **Documente din care sa reiasă respectarea principiului DNSH, conform secțiunii 4.2.12 – contractul de execuție a lucrărilor însoțit de caietul de sarcini**

**Comunicare și vizibilitate**

Beneficiarii sunt responsabili pentru implementarea activităţilor de comunicare și vizibilitate în legătură cu asistenţa financiară nerambursabilă obţinută prin Programul Regional Nord-Est 2021-2027, în conformitate cu cele declarate în cererea de finanţare și cu prevederile Art. 50 și Anexei IX din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor commune.

În realizarea măsurilor de comunicare și vizibilitate, beneficiarii vor avea în vedere prevederile Anexei nr…- la Contractul de finanțare - Măsuri de comunicare și vizibilitate și Manualul de Identitate Vizuală pentru Programul Regional Nord-Est 2021-2027.

În cazul în care beneficiarul nu își respectă obligațiile privind asigurarea măsurilor de comunicare și vizibilitate ce îi revin, Autoritatea de Management aplică măsuri, cu luarea în considerare a principiului proporționalității, valoarea nerambursabilă a proiectului fiind redusă cu până la 3%.

# 6. MODIFICAREA GHIDULUI SOLICITANTULUI

Aspectele prevăzute în cadrul ghidului solicitantului se raportează la legislația în vigoare. Modificarea prevederilor legale în vigoare poate determina AM PR NORD EST să solicite documente suplimentare și/sau respectarea unor condiții suplimentare față de prevederile respectivului document, pentru conformarea cu modificările legislative intervenite.

AM PR NORD EST poate emite una sau mai multe actualizări ale ghidului, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare și contractare. De asemenea, AM PR NORD EST poate emite clarificări/ interpretări ale prevederilor ghidului, cu condiția ca acestea să nu modifice/ să completeze prevederile acestuia.

În funcție de modificările intervenite, AM PR NORD EST se va asigura de respectarea principiului privind tratamentul nediscriminatoriu al tuturor solicitanților la finanțare, asigurând, totodată, și transparența sistemului de evaluare prin publicarea tuturor modificărilor și condițiilor suplimentare intervenite ulterior publicării ghidului.

# 7. ANEXE

La prezentul document sunt anexate următoarele:

* Anexa 1. Instrucțiuni privind completarea cererii de finanțare
* Anexa 2. Grila de selecție
* Anexa 3. Declaraţia unică
* Anexa 5. Cheltuieli eligibile mobilitate urbană
* Anexa 6. Grila\_PT\_SO
* Anexa 7. Model Acord Parteneriat
* Anexa 8. Lista de echipamente, dotări, lucrări
* Anexa 9. Notă încadrare în limitele de proprietate și în standardele de cost
* Anexa 10. Raport privind stadiul fizic al investiției
* Anexa 11. Declaraţia privind realizarea de modificări pe parcursul procesului de evaluare
* Anexa 12. Model orientativ de Hotărâre de aprobare a proiectului.
* Anexa 13. Grila de contractare
* Anexa 14. Cerificarea aplicației
* Anexa 15. Studiu de oportunitate
* Anexa 16. Plan de monitorizare
* Anexa 17. Contract de finanțare
* Anexa 18. Condiții specifice.

1. Se vor vedea explicațiile cu privire la zona funcțională urbană/zona urbana metropolitana a municipiilor din *Documentul - cadru de implementare a dezvoltării urbane*, cu modificările şi completările ulterioare, aflat pe site-ul www.regionordest.ro; [↑](#footnote-ref-1)
2. Repartiţia procentuală a modului de utilizare a tipurilor de transport; [↑](#footnote-ref-2)
3. A se vedea Programul Regional Nord-Est 2021-2027, Prioritatea 4, Tabelul 4: Dimensiunea 1 – Domeniul de intervenție; [↑](#footnote-ref-3)
4. REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize*;* [↑](#footnote-ref-4)
5. In cadrul cererii de finanțare completate în MySMIS2021 se vor stabili cheltuielile aferente fiecărui cod; [↑](#footnote-ref-5)
6. de exemplu: stâlpi, cladiri ce vor funcționa ca dispecerate, imobile necesare pentru instalarea camerelor CCTV sau a camerelor de supraveghere a traficului, etc. [↑](#footnote-ref-6)
7. A se vedea art. 5, alin. (10) al Legii 51/2006 republicată, cu modificările şi completările ulterioare; [↑](#footnote-ref-7)
8. Disponibil la adresa : <https://eur-lex.europa.eu/legal-content/RO/TXT/?uri=CELEX%3A32010D0048&qid=1679648361288> [↑](#footnote-ref-8)
9. Disponibil la adresa: https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/ [↑](#footnote-ref-9)
10. Disponibil la adresa : https://eur-lex.europa.eu/legal-content/RO/TXT/?uri=CELEX%3A12016P%2FTXT&qid=1679648581845 [↑](#footnote-ref-10)
11. Disponibil la adresa: https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf [↑](#footnote-ref-11)
12. Ȋn confomitate cu prevederile legii 50/1991, republicată, cu modificările și completările ulterioare; [↑](#footnote-ref-12)
13. Reprezentantul legal care îşi exercită atribuţiile de drept; [↑](#footnote-ref-13)